title: Rödåsel

text: Rödåselissa on peruskoulu, huoltoasema, yhteisökeskus, antiikkikauppa, puuseppä ja useita pieniä yrityksiä sekä maatiloja. Rödåselissa sijaitsevat Holmforsenin kosket Vindeljoessa ovat melojien arvostama paikka. Taajamassa on myös hölkkä- ja hiihtorata sähkövaloineen, jotka alkavat huoltoaseman läheltä. Uimapaikkoja on Hundsjönillä (2 km etelään taajamasta) ja Sandvikassa (joen itäpuolella 1 km sillasta etelään päin).


title: Steven Oleksy

text: Steven Oleksy (s. 4. helmikuuta 1986 Chesterfield, Michigan, Yhdysvallat) on yhdysvaltalainen jääkiekkoilija, joka edustaa Anaheim Ducksin organisaatiota.


title: Steven Oleksy

text: Oleksy aloitti kauden 2011–2012 ECHL-joukkue Idaho Steelheadsissa. Hän siirtyi Bridgeport Sound Tigersiin 23. helmikuuta 2012.


title: Steven Oleksy

text: Kaudeksi 2012–2013 Oleksy siirtyi vapaana agenttina Hershey Bearsiin 2. heinäkuuta 2012. 55 Bearsissa pelatun pelin jälkeen Oleksy oli AHL-puolustajien kolmanneksi eniten jäähyjä ottanut pelaaja. Hän allekirjoitti ensimmäisen NHL-sopimuksen Bearsin yhteistyöseura Washington Capitalsin kanssa 4. maaliskuuta 2013. Hänet kutsuttiin heti Washingtonin NHL-kokoonpanoon tekemään debyyttiään Boston Bruinsia vastaan 5. maaliskuuta.


title: Steven Oleksy

text: Washington Capitalsin organisaatiossa Oleksy pelasi kolmen kauden ajan. Toisen Capitals-kautensa aikana hän pääsi pelaamaan 33 NHL-ottelua ja teki niissä 10 pistettä. Kaikkiaan Oleksylle merkittiin Capitalsissa 62 NHL:n runkosarjaottelua ja 7 pudotuspeliottelua. Kaudella 2014–2015 Oleksy toimi Capitalsin farmisaeura Hershey Bearsin varakapteenina ja pelasi siellä 68 ottelua.


title: Steven Oleksy

text: Capitalsissa Oleksy siirtyi kesällä 2015 vuoden sopimuksella Pittsburgh Penguinsiin. Kauden 2015–2016 hän pelasi Penguinsin farmiseurassa Wilkes-Barre/Scranton Penguinsissa. Siellä hän teki AHL-uransa piste-ennätyksensä, 2+17 63 ottelussa. Kauden jälkeen Oleksy ja Penguins solmivat vuoden jatkosopimuksen. Oleksy pelasi kauden 2016–2017 alkupuoliskolla 11 NHL-ottelua, kunnes hänet kaupattiin Toronto Maple Leafsin. Maple Leafs sai Eric Fehrin, Oleksyn ja varausvuoron puolustaja Fran Corradosta.


title: Nate Schmidt

text: Nate Schmidt (s. 16. heinäkuuta 1991 St. Cloud, Minnesota, Yhdysvallat) on yhdysvaltalainen jääkiekkoilija. Hän pelaa Vegas Golden Knightsissa.


title: Nate Schmidt

text: Schmidt teki vapaana agenttina sopimuksen Washington Capitalsin kanssa huhtikuussa 2013. Hän ehti pelata kauden 2012–2013 aikana vielä kahdeksan runkosarjaottelua Hershey Bearsissa.


title: Nate Schmidt

text: Schmidt aloitti kauden 2013–2014 Bearsissa, mutta hänet kutsuttiin heti ensimmäisen pelin jälkeen Capitalsiin. Hän teki debyyttinsä 12. lokakuuta 2013 Colorado Avalanchea vastaan.


title: Nate Schmidt

text: Ensimmäisen maalinsa Schmidt teki 7. joulukuuta 2013 Nashville Predatorsia vastaan. 15. joulukuuta hänet lähetettiin takaisin Bearsiin.


title: Suur-Seudun Osuuskauppa SSO

text: Suur-Seudun Osuuskauppa SSO on yksi S-ryhmään kuuluvista alueosuuskaupoista. SSO toimii 8 kunnassa läntisen Uudenmaan ja Salon seutukunnan alueilla.


title: Suur-Seudun Osuuskauppa SSO

text: SSO:n liiketoiminta-alueet ovat päivittäis- ja käyttötavarakauppa, liikennemyymälä- ja polttonestekauppa, erikoistavarakauppa, matkailu- ja ravitsemiskauppa, rauta-, maatalous- ja puutarhakauppa sekä autokauppa.


title: Suur-Seudun Osuuskauppa SSO

text: SSO syntyi 2004 "Salon Seudun Osuuskaupan" ja Lohjalla toimineen "Osuuskauppa Seudun" fuusion pohjalta.


title: Suur-Seudun Osuuskauppa SSO

text: Syksyllä 2016 SSO kertoi vähentävänsä yt-neuvottelujen tuloksena 89 työpaikkaa ja lopettavansa Halikon Kodin Terra -rautakaupan, Salon Rosso-ravintolan ja Salon Mariankadun ABC-liikennemyymälän.


title: Suur-Seudun Osuuskauppa SSO

text: Osuuskauppa Seutuun sulautuivat:


title: Suur-Seudun Osuuskauppa SSO

text:
Salon Seudun Osuuskauppaan sulautuivat:
Handelslaget Öboden, joka oli ruotsinkielinen osuuskauppojen yhteenliittymä Turunmaan saaristossa, lopetti vuonna 1989 ja sen alueesta Dragsfjärd, Kemiö ja Västanfjärd liittyivät Salon Seudun Osuuskaupan alueeseen. Lisäksi vuonna 1989 Koski Tl:n ja Marttilan alue siirtyi keskinäisellä sopimuksella Turun Osuuskaupalta Salon Seudun Osuuskaupan haltuun.


title: Suur-Seudun Osuuskauppa SSO

text:
Sokos
Prisma
ABC


title: Suur-Seudun Osuuskauppa SSO

text: S-market


title: Suur-Seudun Osuuskauppa SSO

text: Sale


title: Suur-Seudun Osuuskauppa SSO

text:
Sokos Hotels
Rauta- ja maatalouskaupat
Autokaupat
Kosmetiikkaliikkeet


title: Totalförsvarets skyddscentrum

text: Totalförsvarets skyddscentrum (SkyddC) on Ruotsin puolustusvoimien tutkimuskeskus, jolla on asiantuntemusta ABC-sodankäynnistä. Sotilasyksikkö on toiminut vuodesta 1953 lähtien. Totalförsvarets skyddscentrum ja Västerbottensgruppen sijaitsevat Uumajan varuskunnassa (tunnetaan myös nimellä Umestan), joka on entinen Västerbottenin rykmentin kasarmialue Uumajassa.


title: Fallingwater

text: Fallingwater on yhdysvaltalaisen arkkitehdin Frank Lloyd Wrightin Kaufmannin perheelle suunnittelema rakennus Pennsylvaniassa. Rakennuksen suunnitelmat valmistuivat vuonna 1935 ja se rakennettiin vuosina 1936-1939.


title: Fallingwater

text: Fallingwater kuuluu Wrightin tunnetuimpiin töihin. Rakennusta on kutsuttu maailman kuuluisimmaksi moderniksi yksityisasunnoksi ja se sai National Historic Landmark -tunnustuksen vuonna 1966.


title: Fallingwater

text: Edgar J Kaufman ja hänen vaimonsa Liliane viihtyivät taiteilijoiden, kirjailijoiden ja arkkitehtien seurassa. Heidän varakkuutensa oli peräisin perheen omistamasta tavaratalosta Pittsburghissa.


title: Fallingwater

text: Frank Lloyd Wright tutustui Kaufmaneihin, koska heidän poikansa oli hänen oppilaansa. Kaufmanit omistivat tontin, jossa oli vesiputous, ja olivat viettäneet siellä vapaa-aikaansa viidentoista vuoden ajan. He halusivat talon, johon vesiputous näkyy hyvin. Sen sijaan Lloud Wright teki talon suoraan vesiputouksen päälle. Putouksen ääni kuuluu talossa koko ajan.


title: Fallingwater

text: Päätalo rakennettiin vuosina 1936-1938, ja siihen tehtiin laajennus vierashuoneeksi vuonna 1939.


title: Fallingwater

text: Perhe käytti sitä viikonloppuasuntonaan vuoteen 1963 asti, Liliane Kaufmanin kuoltua vuonna 1952 ja Edgar Joe Kaufmanin 1955 talo oli heidän poikansa käytössä. Hän lahjoitti talon ja tontin Western Pennsylvania Conservancylle vuonna 1963, ja se avattiin yleisölle 1964. Nykyisin talossa käy vuosittain noin 160 000 matkailijaa.


title: Fallingwater

text: Talossa näkyy selvästi, että Frank Lloyd Wright ihaili japanilaista arkkitehtuuria. Siinä on haettu tasapainoa luonnon ja ihmisen välille.


title: Fallingwater

text: Talon sydän on tulisija, jonka ympärille ihmiset luonnostaan kerääntyvät. Hormia on jatkettu niin korkeaksi että savupiippu on talon korkein kohta.


title: Fallingwater

text: Talon rakenne perustuu teräsbetonista valettuihin ulokepalkkeihin, jotka jatkuvat vaakasuorina terasseina. Alkuperäisessä talossa on alakerrassa olohuone ja pieni keittiö, toisessa kerroksessa kolme makuuhuonetta ja kolmannessa kerroksessa työtilat Kaufmanien pojalle. Kaikista huoneista on yhteys ympäröivään luontoon, ja olohuoneesta laskeutuu rappuset alla virtaavaan jokeen. Huonetilat ovat tummia ja matalia, millä ohjataan katsetta hakeutumaan ulos talosta.


title: Thanks for Leaving

text: Thanks for Leaving on romanialaisen artistin Alexandra Stanin vuonna 2014 julkaistu single. Musiikkivideo kappaleeseen julkaistiin Alexandra Stanin virallisella YouTube-tilillä 28. huhtikuuta 2014.


title: Thanks for Leaving

text: Kappale on ensimmäinen Stanin single sen jälkeen, kun hän joutui sairaalaan kesällä 2013 hänen managerinsa Marcel Prodanin lyötyä häntä.


title: Eino Tulikari

text: Eino Ilmari Tulikari (vuoteen 1935 Tofferi, 28. helmikuuta 1905 Halsua – 19. marraskuuta 1977 Jyväskylä) oli suomalainen kanteleensoittaja, pelimanni, opettaja ja rehtori.


title: Eino Tulikari

text: Hän kuului Halsuan tunnettuun Tofferin soittajasukuun. Hän alkoi näppäillä kannelta jo viisi-kuusivuotiaana, ja ollessaan vasta 10-vuotias hän osallistui ensimmäisiin soittokilpailuihin, joissa sijoittui toiseksi veljensä Oskari Tofferin jälkeen. Samoihin aikoihin aloitti myös viulunsoiton ja kulki pelimannina häissä ja iltamissa.


title: Eino Tulikari

text: Hän lähti opiskelemaan Sibelius-Akatemiaan, mutta siirtyi sieltä vuoden opintojen jälkeen syksyllä 1926 Jyväskylän seminaariin, jossa valmistui kansakoulunopettajaksi 1931. Tässä tehtävässä hän toimi Jyväskylässä yli 30 vuotta, josta suurimman osan rehtorina.


title: Eino Tulikari

text: Jyväskylän seminaarin ilmapiiri oli omiaan vauhdittamaan hänen kanteleharrastuksiaan. Esiintymisiä tarjoutui seminaarin piirissä hänen itsensä mukaan liikaakin.


title: Eino Tulikari

text: Hän esiintyi ensimmäisen kerran radiossa 1932, aluksi kymmenen vuotta A.O.Väisäsen ohjelmassa ”Puoli tuntia kansanmusiikkia” ja sen jälkeen säännöllisesti muissakin ohjelmissa. Vuonna 1937 hän osallistui Saksassa järjestettyihin kansantanhu- ja kuoropäiviin. Hän sai tilaisuuden levittää kanteleen ja kantelemusiikin tuntemusta Saksassa, jossa kanteletta ei lainkaan tunnettu. Myöhemmin 1950-luvulla hän esiintyi Kreeta Haapasalon muistomerkin paljastustilaisuudessa 1954 ja Sibelius-viikon kansanmusiikkikonsertissa 1957. Tämän jälkeen hän soitti kanteletta vain kotioloissa ja pienemmissä tilaisuuksissa.


title: Eino Tulikari

text: Tulikari käytti Perhonjokilaakson tyypillistä kanteleensoittotyyliä: lyhyet kielet ovat soittajaan päin, jolloin oikea käsi on kanteleen lyhyessä päässä ja vasen käsi viritystappien puolella. Oikea käsi soittaa melodiaa ja vasen toimii säestäjänä. Tätä soittotyyliä hän on itse kehitellyt säestys- ja korukuvioin .


title: Uumajan yliopiston ravintolakorkeakoulu

text: Uumajan yliopiston ravintolakorkeakoulu (, ) on Uumajan yliopistoon kuuluva korkeakoulu, joka perustettiin vuonna 2002. Ravintolakorkeakoulu on ainoa laatuaan Ruotsissa, joka sijaitsee yliopiston ympäristössä – aivan kampuksella.


title: Uumajan yliopiston ravintolakorkeakoulu

text: Kulinaarisen taiteen opiskelu Uumajan yliopistossa alkoi vuonna 1996. Vuonna 2002 perustettiin Uumajan yliopiston ravintolakorkeakoulu. Koulusta valmistuu alempaan korkeakoulututkintoon luovassa ruoanlaitossa tai ravintolanpitämisessä.


title: Robert Hart

text: Sir Robert Hart (20. helmikuuta 1835 Portadown, Armaghin kreivikunta, Irlanti – 20. syyskuuta 1911 Fingest Grove, Buckinghamshire, Englanti) oli brittiläinen virkamies, joka toimi keisarillisen Kiinan tullilaitoksen ylitarkastajana vuosina 1863–1908.


title: Robert Hart

text: Hartin ura Kiinassa alkoi vuonna 1854, jolloin hänet palkattiin harjoittelijaksi Ningpossa toimineeseen Britannian varakonsulaattiin. Vuonna 1858 hän toimi Kantonin miehityshallintoa johtanen ranskalais-englantilaisen komission sihteerinä. Kiinan merentakaisen kaupan tulleista vastannut meritullilaitos uudistettiin Taiping-kapinan jälkeen, ja Hart siirtyi sen palvelukseen vuonna 1859, aluksi Kantonin tullitarkastajaksi. Vuonna 1863 hänestä tuli koko Kiinan meritullilaitoksen päätarkastaja. Meritullilaitos oli ulkovaltojen kontrollissa, jotka halusivat valvoa ulkomaisista tuontituotteista perittäviä kiinalaisia tulleja. Hart laajensi tullilaitosta huomattavasti ja vuoteen 1895 mennessä vuosittain kerättyjen tullimaksujen suuruus kasvoi kahdeksasta miljoonasta taelista 27:een miljoonaan taeliin. Laitoksen vastuulla oli myös muun muassa Kiinan rannikoiden kartoittaminen ja majakkalaitoksen ylläpito. Hart ja hänen alaisensa toimivat keisarillisen hovin neuvonantajina Kiinan ja länsimaiden suhteita koskeneissa kysymyksissä. Vastaavasti hän neuvoi myös Pekingissä toimineita länsimaisia diplomaatteja, jotka pitivät häntä Kiinan asioiden asiantuntijana.


title: Robert Hart

text: Hart pyrki edistämään länsimaista modernisaatiokehitystä Kiinassa. Vuonna 1896 hänen johtamaansa tullilaitokseen liitettiin myös Kiinan ensimmäinen nykyaikaistettu kansallinen postilaitos. Vuoden 1900 boksarikapinan aikana kapinalliset tuhosivat Hartin kotitalon Pekingissä, jolloin hänen arvokkaat päiväkirjansa katosivat. Hän osallistui kapinan aikana Pekingin lähetystökorttelin puolustukseen. Kapinan jälkeen hän sai valvoa tullilaitoksen laajentamista boksaripöytäkirjan nojalla avattuihin uusiin sopimussatamiin. Kun tullilaitos alistettiin kiinalaisten viranomaisten alaisuuteen, Hart matkusti tammikuussa 1908 takaisin Englantiin, virallisesti virkavapaalle, mutta tosiasiassa jättäen tehtävänsä.


title: Robert Hart

text: Hart lyötiin ritariksi vuonna 1882 ja korotettiin baronetiksi 1893.


title: Uumajan yliopiston taidekorkeakoulu

text: Uumajan yliopiston taidekorkeakoulu (, ) on Uumajan yliopistoon kuuluva korkeakoulu, joka perustettiin vuonna 1987. Koulu antaa käytännön ja teorian ohjeita ammattilaistaiteilijana työskentelyyn Ruotsissa ja ulkomailla. Ohjelmat keskittyvät yksittäisten opiskelijoiden taiteellisiin projekteihin, jotka rakennetaan yhdessä akatemian ohjausryhmän kanssa.


title: Uumajan yliopiston taidekorkeakoulu

text: Uumajan yliopiston taidekorkeakoulu on osa Uumajan yliopiston taidekampusta yhdessä Uumajan yliopiston arkkitehtikorkeakoulun, Uumajan yliopiston muotoilukorkeakoulun, Kuvamuseon ja HumlabX:n kanssa. Taidekorkeakoulu muutti sinne rakennettuun uuteen rakennukseen vuonna 2012.


title: Aaron Volpatti

text: Aaron Volpatti (s. 30. toukokuuta 1985 Revelstoke, British Columbia, Kanada) on kanadalainen jääkiekkoilija, joka pelaa NHL-joukkue Washington Capitalsissa.


title: Aaron Volpatti

text: Volpatti pelasi vuosina 2003–2006 BCHL-joukkue Vernon Vipersissa. Kolmivuotisen junioriuransa jälkeen Volpatti siirtyi pelaamaan yliopistojääkiekkoa neljäksi vuodeksi Brownin yliopistoon.


title: Aaron Volpatti

text: Yliopiston jälkeen Volpatti siirtyi varaamattomana vapaana agenttina Vancouver Canucksiin 4. maaliskuuta 2010. Hän pelasi vielä kauden aikana kahdeksan ottelua AHL-seura Manitoba Moosessa, joissa teki tehot 1+1.


title: Aaron Volpatti

text: Ensimmäisen harjoitusleirinsä jälkeen syyskuussa 2010 Volpatti joutui aloittamaan kauden 2010–2011 Moosessa, josta hänet 16. joulukuuta kutsuttiin ylös NHL:ään. NHL-debyyttinsä hän teki kaksi yötä myöhemmin Toronto Maple Leafsia vastaan. Hän teki ensimmäisen NHL-maalinsa 20. joulukuuta St. Louis Bluesia vastaan. Volpatti pelasi ensimmäisella kokonaisella ammattilaiskaudellaan 15 NHL-peliä ja 53 AHL-ottelua, joissa teki 11 pistettä. AHL:n pudotuspeleissä Volpatti teki 12 ottelussa yhden maalin ja kolme pistettä.


title: Aaron Volpatti

text: Seuraavalla kaudella Volpatti pelasi harjoitusleirillä neljännessä hyökkäyskentällisessä Maxim Lapierren ja Dale Weisen kanssa. Marraskuussa 2011 hän loukkaantui jäätyään Los Angeles Kingsin puolustaja Matt Greenen taklauksen alle. Hän joutui olemaan koko loppukauden sivussa.


title: Aaron Volpatti

text: Kesäkaudella Volpatti ja Vancouver solmivat vuoden jatkosopimuksen. Kauden 2012-2013 Volpatti aloitti vancouverissa tehden 16 ottelussa yhden maalin. Pelaajien palattua loukkaantumisten jäljiltä kaukaloon Volpatista tuli Vancouverin 13. hyökkääjä. Pian joukkue asetti hänet waiver -listalle tarkoituksenaan tiputtaa hänet farmiin, jossa hän olisi saanut suurempaa jääaikaa sekä vastuuta alivoimalla. Washington Capitals kuitenkin poimi hänet listalta.


title: Jani Jalkanen ja Hänen Orkesterinsa

text: Jani Jalkanen ja Hänen Orkesterinsa on suomalainen tanssiyhtye.


title: Young Girl, Dream Girl

text: Young Girl, Dream Girl on spin-off -sarja suomalaisesta saippuasarjasta "Salatut elämät". Kesällä 2014 MTV Katsomossa esitetyn 20-osaisen nettisarjan pääosan näyttelee Rosa Rusanen. Sarjan kaikki jaksot julkaistiin Katsomossa uudestaan 14. joulukuuta 2015. Kesällä 2017 sarja esitettiin MTV3:lla neliosaisena koosteena.


title: Young Girl, Dream Girl

text: Sarjassa Rusasen esittämä Iida Mustonen lähtee kavereidensa kanssa Hemmo Karjan esittämän Jannen perheen huvilalle, unohtaakseen kaikki ikävät asiat. Huvilalla asiat eivät kuitenkaan suju toivotulla tavalla.


title: Young Girl, Dream Girl

text: Elias, Iida, Janne, Sanni ja Tale lähtevät Jannen perheen huvilalle. Pian Lari saapuu huvilalle vaikka aikaisemmin ilmoitti ettei tulekaan. Lari näytti Iidalle ja Eliakselle viestiä jonka oli saanut "Eliakselta". Seuraava omituinen asia oli kun perheen taloudenhoitaja pyysi Sannia ja Iida kattamaan pöydän, pöytä oli jo katettu ja kaikki paitsi Iida istuivat pareittain. Tämän jälkeen Jannelta tuli Iidalle viesti jonka mukaan tämä halusi selvittää heidän asiansa. Iidan saapuessa, Janne vietti romanttista hetkeä Sannin kanssa poreammeella.


title: Young Girl, Dream Girl

text:
Tämän jälkeen internet- yhteys kaatui. He tarkkailivat valvontakameroiden monitoreja ja huomasivat huppupäisen hahmon kidnappaavan Sirkan. Seuraavana päivänä Iida löysi Sirkan sidottuna sängystään. Pian he huomasivat oven olevan lukossa ja yritettyään rikkoa ikkunan tuloksetta he ymmärsivät että joku pitää heitä vankina. Internet -yhteys kuitenkin alkoi yhtäkkiä toimia ja he kertoivat videopuhelun avulla Ulla Taalasmaalle tilanteestaan. Samalla he saivat selville Iidan kidnapanneen Pekka Toropan karanneen vankilasta.
Heidät lyötiin yhtäkkiä tajuttomiksi ja he heräsivät kellarissa. Sen jälkeen he saivat tietää että Pekka Toroppa oli ollut heidän ahdistelijansa. Taloudenhoitaja Sirkka tuli kellariin aseen kanssa ja paljasti olevansa Pekan äiti. Pekka jäi Iidan kanssa kahden puki hänet hääpukuun ja oli juuri sanomassa että hän sydämessään tietää Iidan rakastavan häntä ja haluavansa hänet. Silloin Janne ampui Pekan isänsä metsästysjousella. Nuoli lävisti Pekan sydämen, aiheuttaen Pekan kuoleman. He pääsivät turvallisesti Pihlajakadulle.


title: Weimarin klassismi

text: Weimarin klassismi (saks. "Weimarer Klassik" tai "Weimarer Klassizismus") oli eurooppalainen kulttuuriliike ja kirjallisuuden suuntaus. Sen seuraajat pyrkivät perustamaan uushumanistisen liikkeen, joka yhdisteli romantiikan, klassismin ja valistuksen ajatuksia. 1770-luvulta 1800-luvun alkuun vaikuttaneeseen liikkeeseen kuuluivat Johann Wolfgang von Goethe, Johann Gottfried Herder, Friedrich Schiller ja Christoph Martin Wieland. Se tiivistyi erityisesti Goethen ja Schillerin yhteistyöhön Weimarissa vuosina 1788–1805. Erityisen tärkeä Weimar oli teatterinsa ansiosta. Vaikka liike kehittyi läheisessä yhteydessä romantiikkaan, se myös kritisoi monia sen ajatuksia saksalaisessa julkisuudessa.


title: Weimarin klassismi

text: Christoph Martin Wieland oli ensimmäinen Weimariin asettunut kirjailija, joka pysytteli siellä kuolemaansa saakka. Hän perusti vuonna 1773 "Der teutsche Merkur" lehden, josta tuli hänen päätoimittajakaudellaan (1773-1789) Saksan vaikutusvaltaisin kirjallisuuslehti. Wieland julkaisi myös vuonna 1780 runomuotoisen romaanin "Oberon" (1780). Wielandin maailmankuva oli pitkälti sidoksissa valistukseen.


title: Weimarin klassismi

text: Weimarin klassismi oli sekä Goethen että Schillerin keskeisimmän tuotannon aikaa. He ottivat tuolloin etäisyyttä aiempaan tunteellisempaan Sturm und Drang -kauteensa ja pyrkivät pidättyväisempään klassismin muotoon. Weimariin vuonna 1775 kotiutunut Goethe julkaisi tuolloin mm. näytelmät "Ifigeneia Tauriissa" ("Iphigenie auf Tauris", 1787) ja "Torquato Tasso" (1790), klassistisen runokokoelman "Römische Elegien" ("Roomalaisia elegioita", 1790) sekä ensimmäisenä kehitysromaanina pidetyn "Wilhelm Meisterin oppivuodet" ("Wilhelm Meisters Lehrjahre", 1796).


title: Weimarin klassismi

text: Schiller saapui Weimariin 1787 ja tutustui nopeasti Wielandiin sekä Herderiin. Jo vuonna 1789 Schiller sai palkattoman historian professuurin naapurikaupungista Jenasta. Weimarin ja Jenan väliset yhteydet olivat kuitenkin kiinteät ja Goethe vietti yhtä lailla siellä paljon aikaa esimerkiksi anatomisten kokeidensa parissa. Schillerin tunnetuimpia näytelmiä tältä ajalta ovat "Don Carlos" (1787/88) ja "Wallenstein"-trilogia (1799). Schiller muutti vuonna 1799 perheineen takaisin Weimariin, jossa valmistuivat vielä "Maria Stuart" (1800), "Orleansin neitsyt" ("Die Jungfrau von Orléans", 1801), "Messinan morsian" ("Die Braut von Messina", 1803) sekä "Wilhelm Tell" (1804). Teoreettisista tutkielmista maininnan arvoisia ovat "Naiivista ja sentimentaalisesta runoudesta" ("Über naive und sentimentalische Dichtung", 1795) sekä "Kirjeitä ihmisen esteettisestä kasvatuksesta" ("Über die ästhetische Erziehung des Menschen in einer Reihe von Briefen", 1795).


title: Weimarin klassismi

text: Vuonna 1776, vuosi Weimariin muuttonsa jälkeen, Goethe järjesti myös pastori Johann Gottfried Herderille kutsun Weimariin. He olivat tutustuneet toisiinsa jo nuoruudessaan Strassbourgissa. Herder tutki kansanrunoutta ja julkaisi laajan historianfilosofisen tutkimuksen "Ideen zur Philosophie der Geschichte der Menschheit" (1784–1791). Hänen uushumanistisella ajattelullaan oli voimakas vaikutus ns. Turun romantiikkaan ja sen harrastuksiin kansanrunouden ja historiantutkimuksen alalla.


title: Weimarin klassismi

text: Suomessa uushumanismia edusti erityisesti Henrik Gabriel Porthan ja sen on nähty vaikuttaneen myös Elias Lönnrotin ajatteluun ja tuotantoon.


title: Jabal Sawda

text: Jabal Sawda on vuori Saudi-Arabian lounaisosassa Asirin provinssissa, lähellä Abhan kaupunkia. Sen huippu yltää 2 910 metriin, toisen lähteen mukaan 3 000 metriin merenpinnasta. Jotkut lähteet pitävät vuorta Saudi-Arabian korkeimpana huippuna. Vuori sijaitsee Asirin kansallispuistossa.


Haavi – Varsinais-Suomen ympäristökasvatusyhdistys ry on yhdistys, jonka tarkoituksena on edistää kestävän kehityksen kasvatusta ja sen osaamista Varsinais-Suomessa. Vuonna 2005 perustettu Haavi on Suomen Ympäristökasvatuksen Seura (Sykse) ry:n ensimmäinen aluetason jäsenyhdistys.
Haavi tukee Varsinais-Suomen opettajien ja kasvattajien ympäristökasvatusosaamista kokoamalla verkostoja. Haavi järjestää kaikille avoimia tapahtumia ja koulutuksia. Lisäksi se pyrkii edistämään luonto- ja ympäristökoulutoimintaa.
Haavi edistää kestävää elämäntapaa ympäristökasvatuksen keinoin. Yhdistys järjestää koulutuksia, teemailtoja, jäsentapaamisia ja perhetapahtumia sekä on mukana Varsinais-Suomen ympäristökasvatuspäivän järjestelyissä. Haavi vaikuttaa luonto- ja ympäristökoulutoiminnan puolesta ja on aktiivinen toimija alueellisissa verkostoissa kuten Varsinais-Suomen Pyöreässä Pöydässä ja Lounais-Suomen ympäristökasvatusyhteistyön Sateenvarjoryhmässä.


title: Norlannin yliopistollinen sairaala

text: Norlannin yliopistollinen sairaala (, Nus) on Uumajassa, Ruotsissa sijaitseva sairaala. Siellä työskentelee 5 600 ihmistä.


title: Norlannin yliopistollinen sairaala

text: Norlannin yliopistollinen sairaala toimii myös Uumajan yliopiston opetussairaalana, jossa lääketieteellisen tiedekunta on vastuullinen viranomainen. Tiedekunnassa on noin 2 860 perustutkinnon suorittajaa, 450 jatko-opiskelijaa ja 1 020 henkilöstön jäsentä, heidän joukossaan noin 500 opettajaa/tutkijaa.


title: Norlannin yliopistollinen sairaala

text:
Se perustettiin lasarettina vuonna 1784, joka tunnettiin nimellä "Gula huset" osoitteessa Storgatan 28, Uumaja. Siellä oli kahdeksan hoitopaikkaa. Rakannus on yhä olemassa, mutta sitä ei enää käytetä sairaalana.
Kun Uumaja laajeni, uusi sairaala rakennettiin Ålidbackeniin, Uumajan keskustaan. Sen toiminta käynnistettiin vuonna 1907 (vietti satavuotisjuhlaa vuonna 2007). Siellä oli 134 hoitopaikkaa.


title: Norlannin yliopistollinen sairaala

text: Vuonna 1918 sairaalaa laajennettiin jälleen. Vuonna 1926 valmistui silmäklinikka, vuonna 1937 avattiin uusi pediatria-osasto, ja vuonna 1957 avattiin gynekologinen ja synnytysoppi-osastot.


title: Norlannin yliopistollinen sairaala

text: Nykyisin kaikki alkuperäiset Ålidbackenilla sijainneet rakennukset on purettu ja korvattu nykyisellä sairaallalla.


title: Norlannin yliopistollinen sairaala

text: Vuonna 2011 Västerbottenin läänin maakäräjät otti voimaan valokuvauskiellon, vedoten potilaiden ja henkilöstön rikkomattomuuteen. Kielto ei kuitenkaan rajoittunut sairaalaan, vaan sisälsi kaikki maakäräjäkunnan tilat. Kielto on saanut aikaan protesteja ruotsalaismedian, kuten SVT:n, TV4:n ja Västerbottens-Kurirenin, keskuudessa.


title: Bo Horvat

text: Bo Horvat (s. 5. huhtikuuta 1995 London, Ontario) on kanadalainen jääkiekkoilija, joka pelaa Vancouver Canucksissa. Pelipaikaltaan Horvat on keskushyökkääjä.


title: Bo Horvat

text: Canucks varasi Horvatin yhdeksäntenä pelaajana . Kausina 2011–2014 Horvat pelasi OHL-joukkue London Knightsissä.


title: Intian keskiselänne

text: Intian keskiselänne on kahden toisistaan loittonevan mannerlaatan välissä sijaitseva keskiselänne Intian valtameren pohjassa. Se on Atlantin keskiselänteen suora jatke, joka alkaa Etelä-Atlantin rajalta ja jatkuu siitä pohjoisee Rodriguesin saarelle, missä selänne jakautuu kahtia. Toinen osa jatkaa pohjoiseen Adeninlahdelle, missä se yhtyy Afrikan hautavajoamaan. Toinen osa kääntyy kaakkoon kohti Macquariensaarta.


title: SSO

text: SSO voi tarkoittaa seuraavia asioita:


title: Itä-Tyynenmeren keskiselänne

text: Itä-Tyynenmeren on kahden toisistaan loittonevan mannerlaatan välissä sijaitseva keskiselänne Tyynenmeren pohjassa. Selänne nousee 1800-2700 m ympäröivää merenpohjaa ylemmäs. Se on osa maapallon ympäri kulkevaa keskiselänteiden ketjua, jossa syntyy uutta maankuorta. Keskiselänne kulkee Etelä-Amerikan rannikon länsipuolella yli 3000 km rannikosta. Kalifornianlahden suulla se yhtyy Tyynenmeren laatan ja Pohjois-Amerikan laatan väliseen rajaan.


title: William Bentinck

text: William Henry Cavendish-Bentinck (14. syyskuuta 1774 Bullstrode, Buckinghamshire, Englanti – 17. kesäkuuta 1839 Pariisi, Ranska) oli brittiläinen sotilas, joka toimi Intian kenraalikuvernöörinä vuosina 1828–1835. Intian kenraalikuvernöörin virka perustettiin virallisesti hänen kaudellaan vuonna 1833, jolloin kenraalikuvernööri sai täydet valtuudet koko Brittiläisessä Intiassa. Sitä ennen hän oli virallisesti ollut vain Bengalin kenraalikuvernööri. Bentinck pyrki edeltäjiään aktiivisemmin länsimaistamaan Intiaa ja nujertamaan taantumuksellisina pitämiään uskonnollisia perinteitä.


title: William Bentinck

text: Lordi William Bentinck kuului alkujaan pfalzilaistaustaiseen Bentinckin aatelissukuun. Hänen isänsä oli kahdesti pääministerinä toiminut Portlandin herttua William Cavendish-Bentinck ja hänen äitinsä Dorothy Cavendish oli pääministeri William Cavendishin tytär. Hän oli isänsä toinen poika, eikä siten perinyt herttuan arvoa. Bentinck aloitti sotilasuran 17-vuotiaana Coldstream Guards -kaartindivisioonassa ja yleni sukutaustansa ansiosta jo 20-vuotiaana everstiluutnantiksi. Napoleonin sotien aikana hän osallistui vuonna 1799 Aleksandr Suvorovin Pohjois-Italian-sotaretkeen ja vuonna 1801 hän soti Itävallan armeijan mukana. Vuonna 1803 Bentinck nimitettiin vain 29-vuotiaana Madrasin kuvernööriksi Intiaan. Heinäkuussa 1806 brittiarmeijan intialaiset sepoy-sotilaat nousivat kapinaan Velloressa, koska heiltä oli kielletty uskonnollisiin tapoihin liittynyt partojen pitäminen ja turbaanien käyttö. Bentinck sai kapinoinnin kukistuttua, mutta menetti paljon miehiä. Hänet kutsuttiin pois tehtävästään seuraavana vuonna.


title: William Bentinck

text: Bentinck palveli kenraaliluutanttina ja prikaatinkomentajana lordi Wellingtonin armeijassa tämän Espanjan-sotaretkellä. Vuosina 1811–1815 hän toimi brittien miehittämän Sisilian sotilaskuvernöörinä. Siellä hän kokosi sisilialaisista armeijan Napoleonin vastaista sotaretkeä varten, tuki vanhoillisen Bourbon-sukuisen kuninkaan syrjäyttämistä ja antoi Sisilialle edistyksellisen parlamentaarisen perustuslain. Bentinck ilmaisi tukensa myös ajatukselle Italian yhdistämisestä perustuslailliseksi monarkiaksi, mutta Britannian hallitus ei halunnut tukea tällaista suunnitelmaa. Bentinckin vuonna 1813 Kataloniaan tekemä sotaretki epäonnistui. Seuraavana vuonna hän nousi maihin Genovassa, mutta hänen esittämänsä liberaalit julistukset johtivat siihen, että Britannian hallitus kutsui hänet pois seuraavana vuonna. Palattuaan hänet valittiin parlamentin alahuoneeseen.


title: William Bentinck

text: Bentinck sai vuonna 1827 nimityksen Bengalin kenraalikuvernööriksi ja hän aloitti tehtävässä seuraavana vuonna. Hän onnistui nopeasti elvyttämään Intian brittihallinnon finanssit, ja 1,5 miljoonan punnan alijäämä vaihtui vastaavansuuruiseksi ylijämääksi. Vuonna 1833 annetu Charter Act -laki uudisti Itä-Intian kauppakomppanian hallinnon, jolloin Bentinck sai varsinaisen Intian kenraalikuvernöörin aseman. Hän avasi uusia hallinnon ja oikeuslaitoksen virkoja intialaisille. Hän myös lakkautti raipparangaistuksen käytön Intian armeijassa, vaikka Britannian armeijassa se oli käytössä vielä pitkään hänen jälkeensä.


title: William Bentinck

text: Bentinck pyrki tukemaan länsimaistumiskehitystä Intiassa selvästi edeltäjiään aktiivisemmin ja vastustustamaan joitain epähumaaneina pitämiään intialaisia perinteitä. Hän kielsi vuonna 1829 "satin" eli leskenpolton. Aiemmat kenraalikuvernöörit eivät olleet uskaltaneet puuttua leskenpolttoon, koska se oli uskonnollinen perinne, jonka kieltämisen arveltiin aiheuttavan levottomuuksia. Bentinck ryhtyi myös tukahduttamistoimiin rituaalisia ryöstömurhia harjoittanutta tugeenien uskonlahkoa vastaan. Bentinck kanatti utilitaristien kuten Jeremy Benthamin ja James Millin ajatuksia. Historioitsija Thomas Macaulay ylisti myöhemmin Bentinckiä ”itämaisen despotismin korvaamisesta brittiläisellä vapauden hengellä” Intiassa. Toisaalta on sanottu, että Bentinckin aloittama pyrkimys länsimaistaa Intiaa hallinnollisilla toimenpiteillä loi pohjan vuoden 1857 suurelle sepoy-kapinalle.


title: William Bentinck

text: Bentinck palasi Englantiin maaliskuussa 1835. Hän torjui itselleen tarjotun päärinarvon ja tuli uudelleen valituksi alahuoneeseen. Hän kuoli neljä vuotta myöhemmin Pariisissa.


title: Uljas uusi maailma (kuunnelma)

text: Uljas uusi maailma on Aldous Huxleyn samannimiseen romaaniin perustuva radiokuunnelma. Sen on ohjannut Martti Vuorenjuuri ja se on tehty Ylen Fabianinkadun studio Iirossa huhti-heinäkuussa 1958. Kuunnelma esitettiin ensimmäisen kerran kutsuvieraille marraskuussa 1959, mutta ensiradiointi tapahtui vasta 3. maaliskuuta 1966. Kuunnelma on ensimmäisiä elektronisen äänitaiteen kokeiluita Suomessa.


title: Operaatio Varsity

text: Operaatio Varsity oli liittoutuneiden tekemä onnistunut ilmaoperaatio toisen maailmansodan lopussa 24. maaliskuuta 1945. Operaation tarkoituksena oli vallata Saksalle tärkeitä alueita, saada kulkuyhteys Rein -joen yli, ja auttaa liittouneiden maajoukkojen etenemistä häiritsemällä saksalaisjoukkoja. Alueelle pudotettiin kaksi divisioonaa, eli yli 16 000 sotilasta, joka teki Varsitysta historian suurimman ilmaoperaation saman päivän aikana yhteen paikkaan tehdyistä operaatioista.


title: Operaatio Varsity

text: Brittijoukkojen päämääränä oli vallata Schnappenbergin ja Hamminkelnin kylät, kolme siltaa Issel -joen yli, sekä tyhjentää osa Diersfordtin metsää saksalaisista. Yhdysvaltalaisjoukkojen tehtävänä oli vallata Diersfordtin kylä, ja tyhjentää loput Diersfordtin metsässä olevista lopuista saksalaisjoukoista. Liittoutuneiden joukot pysyivät alueilla, kunnes ne osallistuivat hyökkäykseen kohti pohjoista Saksaa.


title: Operaatio Varsity

text: Liittoutuneiden joukot onnistuivat valtaamaan alueet, joilla saksalaiset olisivat pystyneet hidastamaan brittiläisiä maajoukkoja, sekä tavoitteena olleet sillat. Joukot kärsivät yli 2 000 sotilaan tappiot, mutta onnistuivat vangitsemaan noin 3 000 saksalaissotilasta. Operaation onnistumisen ansiosta liittoutuneet pakottivat saksalaiset perääntymään. Perääntymisen vuoksi reitti Pohjois-Saksaan aukeni.


title: Operaatio Varsity

text: Vaikka saksalaiset olivat tietoisia liittoutuneiden mahdollisesta hyökkäyksestä, liittoutuneiden sotilaallinen ylivoima oli liikaa. Hyökkäyksen aikana saksalaisten suunnitelma oli yrittää eliminoida liittoutuneiden sotilaat kun ne olivat vielä ilmassa. Saksalaisjoukkojen puolustusmoraali kuitenkin hyytyi nopeasti, kun liittoutuneiden sotilaita pääsi tarpeeksi maahan asti.


title: Operaatio Varsity

text: Operaatio Varsity oli liittoutuneiden viimeinen suuren skaalan ilmaoperaatio toisessa maailmansodassa.


title: Titanic Belfast

text: Titanic Belfast on Pohjois-Irlannin pääkaupungissa Belfastissa oleva museo, jossa esitellään vuonna 1912 uponneen höyrylaiva Titanicin tarina. Museo avattiin vuonna 2012, jolloin tuli kuluneeksi tasan sata vuotta laivan uppoamisesta. Museon rakentaminen kesti kolme vuotta, ja sen rakentamiskustannukset olivat 77 miljoonaa puntaa. Titanic Belfast sijaitsee sadan metrin päässä telakasta missä laiva rakennettiin.


title: Titanic Belfast

text: Vuoden 2014 Italian ympäriajon ensimmäisen etapin lähtöpaikkana oli Titanic Belfastin edusta.


title: Wilhelm Meisterin oppivuodet

text: Wilhelm Meisterin oppivuodet (alkuteos: "Wilhelm Meisters Lehrjahre", 1795-96) on Johann Wolfgang von Goethen romaani, jota pidetään yleisestä ensimmäisenä kehitysromaanina.


title: Wilhelm Meisterin oppivuodet

text: Romaani kuvaa nuoren Wilhelm Meisterin kasvua aikuiseksi ja sopeutumisvaikeuksia aikakauden saksalaiseen yhteiskuntaan. Wilhelm ei viihdy kauppiaan uralla, mutta myöskään hänen yrityksensä teatterin alueella eivät tuota tulosta. Lopussa hän vihkiytyy mystiseen torniseuraan.


title: Wilhelm Meisterin oppivuodet

text: Goethen teos vaikutti merkittävällä tavalla saksalaisen varhaisromantiikan kirjallisuusteoriaan. Friedrich Schlegel julkaisi "Wilhelm Meisterin oppivuosista" romantikkojen Athenäum-lehdessä esseen "Über Goethes Meister" (1798). Lisäksi Schlegel väitti lehden sivuilla, että tämä romaani oli yhtä merkittävä aikakauden tendenssi kuin Ranskan vallankumous ja Fichten "Tiedeopin perusta" (1794) -teos. Teoksen "vallankumouksellisuus" liittyi ennen kaikkea sen tapaan esittää ensimmäistä kertaa kirjan päähenkilö historiallisesti muuttuvana ja ympäröivien yhteiskuntaolosuhteiden tuottamana. Fichten idealistiseen filosofiaan sitä puolestaan yhdisti ajatus siitä, että ulkomaailma on aina voimakkaasti havainnoijan itsensä muokkaama.


title: Wilhelm Meisterin oppivuodet

text: Teokseen sisään on myös kirjoitettu kirjallisuusteoreettisia pohdintoja, jotka käsittelevät Shakespearen Hamlet-näytelmän tulkintaan. Myös James Joyce viittasi Goethen Shakespeare-tulkintoihin Ulysses-romaanissaan.


title: Propulsio

text: Propulsio tarkoittaa järjestelmää, jolla tuotetaan työntövoimaa. Sanaa käytetään yleisesti laivojen, lentokoneiden ja avaruusalusten yhteydessä. Propulsiojärjestelmillä voidaan laivojen yhteydessä tarkoittaa niin potkurilaitteistoja, airoja, siipiratasta, purjeita, vesisuihkupropulsio tai magnetohydrodynaamista propulsiota tai jotakin vastaavaa laivaa liikuttavaa työntövoimaa tuottavaa laitteistoa. Vastaavasti lentokoneiden ollessa kyseessä propulsiojärjestelmillä voidaan tarkoittaa potkurilaitteistoja, suihkumoottoria tai rakettimoottoria tai jotakin muuta lentokonetta eteenpäin vievää järjestelmää. Avaruusalusten ollessa kyseessä propulsiojärjestelmä voi tarkoittaa rakettimoottoria, aurinkopurjetta tai jotakin muuta avaruusalukselle työntövoimaa tuottavaa järjestelmää.


title: Joan Armatrading

text: Joan Anita Barbara Armatrading, MBE, (s. 9. joulukuuta 1950 Basseterre, Saint Kitts ja Nevis) on brittiläinen laulaja, lauluntekijä ja kitaristi. Armatrading on ollut kolmesti ehdolla Grammy-palkinnon saajaksi ja kahdesti BRIT Awards -ehdokkaana parhaaksi naisartistiksi. Vuonna 1996 hänelle myönnettiin Ivor Novello -palkinto koko tuotannostaan. Hän on uransa aikana tehnyt parikymmentä studioalbumia sekä useita konsertti- ja kokooma-albumeja. Hänen tunnetuimpiin lauluihinsa kuuluvat ”Me Myself I” ja ”The Weakness in Me”.


title: Joan Armatrading

text: Armatrading tunnetaan matalasta kontra-alttoäänestään. Hänen musiikillista tyyliään kuvataan popiksi, jossa on paljon vaikutteita rockista, jazzista, folkista, bluesista, soulista ja reggaesta. Hänen laulujaan pidetään hyvin tunnevoimaisina ja paljastavina. Monet ihmissuhteista kertovat laulut eivät mainitse rakkauden kohteen sukupuolta, vaan käyttävät pronominia ”you”.


title: Joan Armatrading

text: Joan Armatrading syntyi 1950 Karibianmerellä sijaitsevan saarivaltion Saint Kitts ja Nevisin pääkaupungissa Basseterressa kuusilapsisen perheen kolmantena lapsena. Hänen isänsä oli puuseppä ja äitinsä kotirouva.


title: Joan Armatrading

text: Kun Joan Armatrading oli kolmen vuoden vanha, hänen vanhempansa muuttivat kahden vanhimman pojan kanssa Englannin Birminghamiin. Joan pääsi isoäitinsä hoitoon Antiguan saarelle, kunnes seitsemän vuoden iässä vuonna 1958 pääsi muuttamaan vanhempiensa luokse Britanniaan.


title: Joan Armatrading

text: Neljäntoista ikävuoden vaiheilla Joan Armatrading alkoi tehdä sävelmiä itse kirjoittamiinsa limerikkirunoihin äitinsä hankkimalla pianolla. Pian äiti osti hänelle myös käytetyn kitaran. Perhettä auttaakseen Joan Armatrading jätti koulun 15-vuotiaana ja sai paikan työkalutehtaasta, mutta joutui lähtemään soiteltuaan teetaukojen aikana kitaraansa.


title: Joan Armatrading

text: Armatrading alkoi esittää omia laulujaan erään koulutoverinsa kanssa, ja soitti lisäksi bassoa ja rytmikitaraa Birminghamin musiikkiklubeilla. Vuonna 1968 Armatrading pääsi mukaan "Hair"-musikaaliin ja tapasi siinä yhteydessä runoilija Pam Nestorin 1970. Hänen kanssaan yhteistyössä syntyi esikoisalbumi "Whatever's for Us" (Cube Records 1972). Nestor sanoitti 11 ja Armatrading itse kolme levyn 14 laulusta. Armatrading huolehti kaikista lauluosuuksista, useista instrumenteista ja kaikista sävellyksistä. Levytyksen jälkeen Armatrading katkaisi kuitenkin suhteensa Nestoriin ja esikoislevyn tuottaneeseen Cube Recordsiin, mutta oli vasta vuonna 1975 vapaa tekemään uuden levytyssopimuksen A&M Recordsin kanssa ja julkaisemaan toisen albuminsa "Back to the Night", jonka tuotti Pete Gage. Kolmas albumi, Glyn Johnsin tuottama "Joan Armatrading" nousi myyntilistoilla 20 parhaan joukkoon ja siltä julkaistu single ”Love and Affection” kymmenen myydyimmän joukkoon singlelistalla. Albumiin otettiin mukaan jazz-vaikutteita, joita kuullaan myös vuoden 1977 albumilla "Show Some Emotion" ja seuraavan vuoden albumilla "To the Limit". Näiltä kolmelta Glyn Johnsin tuottamalta albumilta ovat peräisin monet Armatradingin useimmin esittämät laulut, kuten ”Willow”, ”Down To Zero”, ”Tall in the Saddle” ja ”Kissin’ and a Huggin”. Armatrading esitti kirjoittamansa tunnuslaulun elokuvassa "Villihanhet" (1978) ja julkaisi 1979 konserttialbumin "Steppin’ Out".


title: Joan Armatrading

text: Vuoden 1980 albumilla "Me Myself I" Armatrading muutti tyyliään kovemman rockin suuntaan uuden tuottajan Richard Gottehrerin myötä. Albumista tuli Armatradingin suurin myyntimenestys sekä Britanniassa että Yhdysvalloissa. Syntetisaattorit tulivat mukaan vuoden 1981 albumilla "Walk Under Ladders" ja vuoden 1983 albumilla "The Key". Kaikki kolme albumia nousivat Britannian albumilistan kymmenen myydyimmän joukkoon.


title: Joan Armatrading

text:
Armatradingin seuraavat studioalbumit "Secret Secrets" (1985), "Sleight of Hand" (1986), "The Shouting Stage" (1988) ja "Hearts and Flowers" (1990) olivat hänen itsensä tuottamia, mutta eivät enää yltäneet 1980-luvun alun albumien menestykseen.
Vuonna 1991 A&M julkaisi Top 10:een yltäneen kokoelman "The Very Best of Joan Armatrading", mutta vuoden 1992 heikosti menestynyt "Square the Circle" merkitsi Armatradingille A&M-levytyssopimuksen loppua.


title: Joan Armatrading

text: Uudeksi levy-yhtiöksi valikoitui RCA Records, jolle Armatrading levytti vuonna 1995 albumin "What's Inside", mutta edes monet tv-esiintymiset ja promootiokiertue eivät nostaneet levyä menestykseen. Vuonna 1998 Joan Armatrading levytti albumillisen omia ja muiden kirjoittamia kehtolauluja kehitysvammaisten lasten tukemiseksi albumille "Lullabies with a Difference".


title: Joan Armatrading

text: Vuonna 2003 Armatrading julkaisi monen vuoden levytystauon jälkeen pienen levy-yhtiön kautta albumin "Lovers Speak". Vuoden 2007 albumilla "Into the Blues" Armatrading ylsi ykköseksi Yhdysvaltojen Billboard Blues Chart -listalla ja sai Grammy-ehdokkuuden. Vuonna 2008 hän oli mukana Cyndi Lauperin True Colors -kiertueella.


title: Joan Armatrading

text: Vuoden 2010 albumi "This Charming Life" ylsi neljänneksi Billboardin folk-listalla. Seuraavan vuoden albumi oli nimeltään "Starlight". Siihen liittyneellä kiertueella Armatrading kutsui kunkin esiintymispaikkakunnan tuoreita kykyjä esiintymään konsertissa ennen häntä. Kukin heistä sai myös levyttää yhden raidan Armatradingin oman levy-yhtiön Hypertension Music julkaisemalle kolmoisalbumille ja pääsi esiintymään myös BBC:n kaksiosaisessa radio-ohjelmassa.


title: Joan Armatrading

text: 2000-luvun alussa Armatrading suoritti avoimessa yliopistossa bachelor-tutkinnon historiassa. Vuonna 2011 hän rekisteröi parisuhteensa Maggie Butlerin kanssa.


title: Joan Armatrading

text: Armatrading esiintyi vuoden 2008 Pori Jazz -festivaaleilla. Vuoden 2010 toukokuussa hän konsertoi Helsingin Savoy-teatterissa.


title: Bentinck

text: Bentinck on Hollannissa ja Isossa-Britanniassa vaikuttanut aatelissuku. Se on alkujaan lähtöisin Pfalzista ja siirtyi sieltä Hollantiin sekä 1300-luvulla Gelderniin. Uudella ajalla suvun edustajia siirtyi myös Englantiin ja Oldenburgiin. Englannin palvelukseen siirtyneen Hans Willem Bentinckin vanhin poika Henry Bentinck sai vuonna 1716 Portlandin herttuan arvon ja hänen veljensä Vilhelm vuonna 1732 Pyhän saksalais-roomalaisen keisarikunnan valtakunnankreivin arvon. Viimeksi mainitusta polveutuu suvun saksalainen haara.


title: Bentinck

text: Nykyinen Englannin kuningatar Elisabet II on sukua Bentinckeille äitinsä äidin puolelta.


title: Mari-Leena Talvitie

text: Mari-Leena Hannele Talvitie (o.s. Kairivaara, s. 11. kesäkuuta 1980 Vaasa) on suomalainen kokoomuksen poliitikko, diplomi-insinööri ja kansanedustaja. Talvitie on ollut Oulun kaupunginvaltuuston jäsen vuodesta 2005 ja kansanedustaja vuodesta 2015. Hän on toiminut lisäksi muun muassa Oulun kaupunginhallituksen, Oulun kaupunginvaltuuston ja Oulun seudun ympäristölautakunnan puheenjohtajana. Vuoden 2014 puoluekokouksessa hänet valittiin Kokoomuksen puoluevaltuuston puheenjohtajaksi. 2015 hänet valittiin Kansalliskustannus Oy:n hallituksen jäseneksi.


title: Mari-Leena Talvitie

text: Talvitie on kotoisin Ilmajoelta. Hän kirjoitti ylioppilaaksi Ilmajoen lukiosta vuonna 1999. Hän opiskeli Oulun yliopiston teknillisessä tiedekunnassa prosessi- ja ympäristötekniikan osastolla ympäristötekniikan koulutusohjelmassa teollisuuden ympäristötekniikan suuntautumisvaihtoehdossa ja valmistui diplomi-insinööriksi vuonna 2010.


title: Mari-Leena Talvitie

text: Mari-Leena Talvitie jäi varasijalle Ilmajoen kunnallisvaaleissa vuonna 2000. Ilmajoella hän toimi ympäristö- ja rakennuslautakunnan jäsenenä 2001–2004. Muutettuaan Ouluun opiskelemaan hänet valittiin Oulun kaupunginvaltuustoon Kokoomuksen listalta 283 äänellä vuonna 2004. Ensimmäisellä kaudellaan (2005–2008) hän oli Oulun seudun ympäristölautakunnan puheenjohtaja, Oulun seutuvaltuuston jäsen ja maakuntavaltuutettu. Kunnallisvaaleissa 2008 Talvitie uusi paikkansa 518 äänellä. Vuosina 2009–2010 hän toimi Oulun kaupunginvaltuuston 1. varapuheenjohtajana. Vuosina 2010–2012 hän oli monikuntaliitosta valmistelevan yhdistymishallituksen ja seutuvaltuuston jäsen. Vaalikauden loppupuolella (16.5.2011–31.12.2012) Talvitie toimi Oulun kaupunginhallituksen puheenjohtajana.


title: Mari-Leena Talvitie

text: Kunnallisvaaleissa 2012 Talvitie valittiin Oulun kaupunginvaltuuston jäseneksi kokoomuslistan eniten ääniä saaneena ehdokkaana, ja hän toimi kaupunginvaltuuston puheenjohtajana vaalikauden alusta kesäkuuhun 2015 saakka.


title: Mari-Leena Talvitie

text: Talvitie on toiminut vuosina 2007–2011 kansanedustaja Petri Pihlajaniemen eduskunta-avustajana. Kesäkuusta 2011 lähtien hän on toiminut kansanedustaja Esko Kurvisen maakunta-avustajana. Hän oli ehdolla vuoden 2011 eduskuntavaaleissa Kokoomuksen ehdokkaana Oulun vaalipiiristä ja sai 2 644 ääntä. Vuoden 2015 eduskuntavaaleissa Talvitie sai 4 556 ääntä ja tuli valituksi.


title: Mari-Leena Talvitie

text: Hän on toiminut Kokoomuksen ympäristöverkoston 2. sihteerinä vuodesta 2008 lähtien. Talvitie oli ehdokkaana vuoden 2014 Euroopan parlamenttivaaleissa Kansallisen Kokoomuksen/EPP -listalla. Talvitie on toiminut vuodet 2012–2014 Kansallisen Kokoomuksen puoluevaltuuston puheenjohtajana. Kesän 2014 puoluekokouksessa hänet valittiin puoluevaltuuston puheenjohtajaksi.


title: Jukka Männistö

text: Jukka Pekka Ilmari Männistö (s. 3. huhtikuuta 1954 Helsinki) on suomalainen varatuomari ja Kevan toimitusjohtaja elokuusta 2014 alkaen. Vuosina 2009–2014 hän oli Ylioppilaiden terveydenhoitosäätiön toimitusjohtaja.


title: Jukka Männistö

text: Männistö valmistui ylioppilaaksi 1973 ja oikeustieteen kandidaatiksi vuonna 1979 Helsingin yliopistosta. Varatuomarin arvon hän sai vuonna 1981. Vuosina 1981–1990 Männistö työskenteli Etelä-Savon säästöpankin lakimiehenä ja pankinjohtajana.


title: Jukka Männistö

text: Männistö on tehnyt valtaosan urastaan terveysalan hallinnossa. Hän oli Etelä-Savon sairaanhoitopiirin johtaja 1991–2004 ja toimi sosiaali- ja terveysministeriön erityisasiantuntijana 2003–2004. Vuosina 2005–2009 Männistö oli Terveydenhuollon oikeusturvakeskuksen ja Valviran ylijohtaja.


title: Jukka Männistö

text: Toukokuussa 2014 Männistö valittiin Kevan johtoon joulukuussa 2013 eronneen Merja Ailuksen seuraajaksi. Edeltäjänsä tavoin hän on puoluekannaltaan keskustalainen. Ailuksen eron jälkeen keskustan puheenjohtaja Juha Sipilä kertoi puolueen luopuvan poliittisista virkanimityksistä. Männistön nimityksestä tehtiin oikeuskanslerille kantelu, jonka mukaan tehtävän kelpoisuusvaatimuksia muutettiin kesken hakuprosessin. Kantelu vedettiin pois, mutta oikeuskansleri Jaakko Jonkka tutki asian silti ja päätyi siihen, ettei nimityksessä ole syytä epäillä lain tai virkavelvollisuuksien vastaista menettelyä. Syksyllä 2015 Männistö erosi Kevan toimitusjohtajan tehtävästä luottamuspulan vuoksi.


title: Jukka Männistö

text: Männistön poika on kokoomuksen entinen kansanedustaja Lasse Männistö.


title: Heilsbergin taistelu

text: Heilsbergin taistelu oli 10. kesäkuuta (J: 29. toukokuuta) 1807 Heilsbergissä () noin 270 kilometriä Varsovasta pohjoiseen käyty Neljännen liittokunnan taistelu.


title: Heilsbergin taistelu

text: Danzigin piiritys päättyi 24. toukokuuta (J: 12. toukokuuta) 1807 Preussin kuningaskunnan kenraalin von Kalckreuthin antautuessa Ranskan marsalkka Francois Lefebvrelle. Gdańskin tultua varmistetuksi Napoleonilla oli mahdollisuus siirää armeijansa itään Benningsenin johtamaa Venäjän keisarikunnan armeijaa vastaan. Benningsenin onnistui kuitenkin iskeä ensin päätarkoituksenaan tuhota Ranskan marsalkka Michel Neyn VI armeijakunta Guttstadt-Deppenin taistelussa. Venäläiset epäonnistuivat Neyn armeijakunnan tuhoamisessa ja Napoleon aloitti vastahyökkäyksen. Benningsen pelkäsi joukkojensa katkaisemista ja päätti vetäytyä vahvasti linnoitettuun Heilsbergiin.


title: Heilsbergin taistelu

text: Heilsberg sijaitsee Alle-joen vasemmalla rannalla. Kaupungissa on vanha saksalaisen ritarikunnan linna, joka oli pitkään Heilsbergin piispanlinnana () ja toimi myös vahvana itäisenä linnoituksena.


title: Heilsbergin taistelu

text: Joen pohjoispuolinen alue on kumpuilevaa maastoa ja maaston poikki virtaa taistelukentän jakava Spuibach-joki (), jonka vasemmalla rannalla oli Lawdenin () metsä ja samanniminen kylä.


title: Heilsbergin taistelu

text: Venäläisillä oli ollut aikaa lähes neljä kuukautta suunnitella ja rakentaa vahva puolustus kaupungin ympärille. Alle-joen pohjoispuolelle oli rakennettu kolme reduttia sekä kolme tai neljä pienempää maavallitusta . Alle-joen eteläpuolella oli kaaressa useita vallituksia ja lisäksi joen yli rakennettiin useita siltoja. Piispanlinna sijaitsi joen mutkassa kannaksella ja sitä ympäröivät jokisillat ja muurit. Joen eteläpuoli miehitettiin vahvasti, koska Napoleonin hyökkäyssuuntaa ei pystytty ennakoimaan.


title: Heilsbergin taistelu

text: Päivän aikana olosuhteet olivat erityisen kuumat, mikä vaikeutti huoltoa ja aseistusta. Lämpötila ja kosteus nousivat vaarallisen korkealle. Kosteus ja yön kylmyys vaikuttivat merkittävästi toimintaan ja vähensi lepoaikaa suuresti.


title: Heilsbergin taistelu

text: Napoleonin tarkoitus oli pidätellä venäläisiä Heilsbergissä pienellä voimalla ja muu hänen armeijastaan sulkisi pakotiet Königsbergiin. Sen jälkeen hän tuhoaisi venäläiset hyvin suotuisissa olosuhteissa. Venäläisten vastarinta Heilsbergissä muutti tilanteen ja ranskalaiset joutuivat taistelemaan alivoimaisena. Taistelun alussa ranskalaiset olivat sisäisesti jakautuneet eri yksiköihin divisioonien sisällä. Tämän taktiikan ajateltiin harhauttavan venäläisten arviot ranskalaisten asemista ja sivustoista.


title: Heilsbergin taistelu

text:
Venäläisten puolustuslinja oli puolikaaressa kaupungin ympärillä:
Aamulla kello yhdeksän ja kymmenen välillä Benningsenille ilmoitettiin ranskalaisten lähestyvän Guttsaditista . Launaun kylässä oli ryhmittyneenä kenraaliluutnantti Mihail Borodzinin johtama etujoukko (siihen kuului mm. Suomenmaalainen ratsuväkiprikaati). Benningsen lähetti vahvistuksia Launaun kylään (Vahvistuksissa oli mukana mm. Käkisalmen musketöörirykmentti). Ranskan marsalkka Joachim Murat hyökkäsi ja onnistui työntämään venäläiset taaksepäin. Kenraaliluutnantti Pjotr Bagrationin koko etuiskujoukko Alle-joen etelärannalta saapui vahvennuksena Bewernickiin ja ranskalaisten hyökkäys pysähtyi venäläisten tykistön tulitukseen. Ranskan marsalkka Jean-de-Dieu Soultin IV armeijakunta saapui apuun ja hyvin sijoitetulla 36 tykillään venäläiset hiljennettiin ja noin klo 15. Soultin 2. jalkaväkidivisioonan divisioonakenraali Saint-Cyr pääsi Bewernickiin. Soultin 3. jalkaväkidivisioonan divisioonakenraali Legrand jatkoi Langweisen kautta Lawdenin kylään. Bagration suoritti vastahyökkäysen.


title: Heilsbergin taistelu

text: Murat valmisteli hyökkäystä Langweisesta pakeneviin venäläisiin joukkoihin, mutta Bagration lähetti ratsuväkensä ( Šepelevin prikaati) Muratin kokoontumispaikkaan. Samanaikaisesti myös Benningsen oli lähettänyt kenraaliadjutantti Fjodor Uvarovin 25 ratsuväkieskadroonaa paikalle (preussilaisia, rakuunoita, husaareita ja kenraalimajuri Sergei Aleksejevitš Kožinin eliittiyksikkö Hänen Majesteettinsa Keisarin Henki-Kyrassieerirykmentti).


title: Heilsbergin taistelu

text: Ratsuväkitaistelussa Muratilta olivat divisioonakenraali d'Espagnen kyrassieerit sekä divisioonakenraali Latour-Mauborgin rakuunat. Ratsuväkitaistelu tapahtui noin kilometrin Lawdenista kaakkoon.


title: Heilsbergin taistelu

text: Murat oli vähällä joutua vangiksi. Napopleon lähetti adjutanttinsa Savaryn Keisarillisen Kaartin fusilierit ja tykistöä apuun. Murat pelastui ja hänen ratsuväkensä joutui perääntymään. Uusintahyökkäyksessä venäläisten ratsuväki vetäytyi.


title: Heilsbergin taistelu

text: Bagration torjui Soultin divisioonakenraali Saint-Hilairen ja divisioonakenraali Saint Cyrin divisioonien rintamahyökkäyksiä pitkään. Venäläisen ratsuväen peräytyessä Bagration irrottautui asemista ja vetäytyi ratsuväen kanssa. Noin 18.30 Bagration ylitti epäjärjestyksessä Spuibachin. Suuriruhtinas Konstantin Pavlovitšin Keisallinen kaarti siirtyi juuri oikealla hetkellä asemiin Spuilbachille. Hänen 40 tykkiään esti ratkaisevasti Saint-Hilairen ja Saint-Cyrin divisioonien hyökkäyksen Bagrationin vetäytyviin joukkoihin. Bagrationin väsyeneet joukot sijoitettiin hetkeksi reserviin Heilsbergin linnoitetulle alueelle. Hänen joukkonsa oli huvennut lähes 50 %.


title: Heilsbergin taistelu

text: Benningsen siirrätti nyt lähes koko armeijansa Alle-joen joen pohjoiselle rannalle jättäen etelärannalle vain kaartin suojajoukoksi.


title: Heilsbergin taistelu

text: Saint-Hilairen ja Saint-Cyrin divisioonat ja Muratin kyrassieerit sekä rakuunat aloittivat hyökkäyksensä reduttia numero 1 vastaan. Venäläisten hyvin sijoitettu tykistö aiheutti hyökkääjille suuria tappioita ja hyökkäys ei menestynyt.


title: Heilsbergin taistelu

text: Legrand ja Savary hyökäsivät samanaikseseti reduttia numero 2 vastaan, venäläiset ampuivat kartessilaukauksia tykistöllään. Suurista tappioista huolimatta Legrandin 26. linjajalkaväkirykmentti pääsi reduttiin noin klo 19. Venäläiset Permin, Kalugan ja Sievskin jalkaväkirykmentiti suorittivat voimakkaan vastahyökkäyksen jota tukivat preussilaisen ratsuväen Towarzyszen husaarit ja von Ziethenin rakuunat. Ranskalaiset joutuivat luopumaan redutista ja 55. linjajalkaväkirykmentti menetti “Kotkansa”.


title: Heilsbergin taistelu

text: Legrandin ja Savaryn divisioonat vetäytyivät epäjärjestyksessä Spuibachin taakse. Tämän johdosta Saint-Hilairella ei ollut muuta vaihtoehtoa kuin suorittaa koko rintaman vetäytyminen.


title: Heilsbergin taistelu

text: Lannes saapui Guttstadtista taistelupaikalle noin klo 22.00 ja määräsi Verdierin välittömästi hyökkäämään reduttiin n:o 2. Benningsen oli jo vahvistanut redutin puolustusta lähettämällä kenraaliluutnantti Dmitri Dohturovin divisioonan paikalle. Venäläisten murhaavan tykkitulen johdosta Verdier menetti 1 600 miestä ja joutui vetäytymään takaisin Launaun metsään. Aseet hiljenivät vähitellenja taistelu taukosi.


title: Heilsbergin taistelu

text:
Seuraavana päivänä auringon noustua näkyi koko taistelukentän kauheus. Molemmat sotivat osapuolet toimivat yhteisesti kuin äänettömän sopimuksen tehneinä. He kulkivat toistensa lomissa ja etsivät omia haavoittuneita ja haudaten kuolleita.
Hieman ennen puoltayötä Benningsen päätti vetäytyä kohti Königsbergiä Alle-joen oikeata rantaa pitkin kohti Friedlandia.


title: Heilsbergin taistelu

text: Heilsbergin taistelusta tuli näännyttävä ja verinen. Vaikka molemmat osapuolet olivat menettäneet merkittävän määrän miehiä, kumpikin kieltäytyi vetäytymästä. Taistelu päättyi taktisesti ratkaisemattomaksi koska kumpikaan osapuoli ei voittanut merkittävästi alaa. Heislbergin taistelu taisteltiin vain neljä päivä ennen ratkaisevaa Friedlandin taistelua.


title: Heilsbergin taistelu

text: IV armeijakunta komentaja Ranskan marsalkka Jean-de-Dieu Soult


title: Heilsbergin taistelu

text: Keisarillisen Kaartin Reserviarmeijakunta: komentaja Ranskan marsalkka Jean Lannes


title: Heilsbergin taistelu

text: Reservin ratsuväki: komentaja Ranskan marsalkka Joachim Murat


title: Heilsbergin taistelu

text: Keisarillinen Kaarti (osa): komentaja Ranskan marsalkka Jean-Baptiste Bessiéres


title: Heilsbergin taistelu

text: Etuiskujoukot: komentaja kenraaliluutnantti Pjotr Bagration


title: Heilsbergin taistelu

text: Divisioonaryhmä: komentaja kenraaliluutnantti Aleksei Gortšakov


title: Heilsbergin taistelu

text: Divisioonaryhmä: komentaja kenraaliluutnantti Dmitri Dohturov


title: Heilsbergin taistelu

text: Kasakat: komentaja atamaani Matveij Platov


title: Heilsbergin taistelu

text: RESERVI:


title: Heilsbergin taistelu

text: Ratsuväki (oikea sivusta), kenraaliadjutantti Fjodor Uvarov


title: Heilsbergin taistelu

text: Ratsuväki (vasen sivusta). kenraaliluutnantti Dmitri Golitsyn


title: Heilsbergin taistelu

text: Preusilainen ratsuväki: komentaja kenraalimajuri von Rembow


title: Heilsbergin taistelu

text: Keisallinen kaarti: komentaja Suuriruhtinas Konstantin Pavlovitš


title: Heilsbergin taistelu

text:
Venäläisissä joukoissa oli mukana kaksi Vanhan Suomen joukko-osastoa:
1. Käkisalmen musketöörirykmentti . Rykmenistä oli taistelemassa 3 pataljoonaa. Käkisalmen musketöörirykmentin komentajana oli eversti Nikolai Ladyženski. Rykmentti oli alistettuna jaettuun 6. divisioonaan, jota johti kenraalimajuri Karl von Knorring.


title: Heilsbergin taistelu

text: 2. Suomenmaalainen rakuunarykmentti komentaja eversti Evstafii Nauendorff. Rakuunarykmentistä oli mukana 5 eskadroonaa ja Uvarovin johtaman oikean sivustan kuului 7. divisioonan rakuunarykmenttiin ( Prikaati Aleksejev)


title: Josef Stefan

text: Josef Stefan (24. maaliskuuta 1835 – 7. tammikuuta 1893) oli itävallanslovenialainen fyysikko, matemaatikko ja runoilija. Hän tutki mustan kappaleen säteilyä ja johti kokeellisesti lain, jonka mukaan säteily on verrannollinen kappaleen lämpötilan neljänteen potenssiin. Viisi vuotta myöhemmin Ludwig Boltzmann johti lain teoreettisesti, ja niinpä se tunnetaan nykyisin Stefanin–Boltzmannin lakina.


title: Josef Stefan

text: Stefan syntyi slovenialaisille vanhemmille silloisessa Itävallan keisarikunnassa. Hän opiskeli Wienin yliopistossa matematiikkaa ja fysiikkaa, väitteli jo 23-vuotiaana ja julkaisi joukon sloveniankielisiä runoja. Hän opetti fysiikkaa Wienin yliopistossa, ja nousi siellä fysiikan laitoksen johtoon 30 vuoden iässä.


title: Aleksandr Stoletov

text:
Aleksandr Stoletov (Алекса́ндр Григо́рьевич Столе́тов, 10. elokuuta 1839 – 27. toukokuuta 1896) oli venäläinen fyysikko.
Hän tutki ferromagnetismia ja valosähköistä ilmiötä.


title: Evelyn Baring Cromer

text: Evelyn Baring, Cromerin ensimmäinen jaarli (26. helmikuuta 1841 Cromer, Norfolk – 29. tammikuuta 1917 Lontoo) oli brittiläinen virkamies, joka toimi vuosina 1883–1917 Egyptissä Ison-Britannian pääkonsulina ja tosiasiallisesti maan siirtomaahallinnon johtajana.


title: Evelyn Baring Cromer

text: Evelyn Baring kuului saksalaistaustaiseen Baringin sukuun, joka oli asettunut 1700-luvulla Englantiin ja vaurastunut kauppiaina sekä pankkiireina. Evelyn Baring oli pankkiiri Sir Francis Baringin pojanpoika, ja hänet useat setänsä ja serkkunsa olivat 1800-luvulla näkyviä poliitikkoja.


title: Evelyn Baring Cromer

text: Baring ryhtyi aluksi sotilasuralle ja valmistui tykistöupseeriksi Woolwichin kuninkaallisesta sotilasakatemiasta 17-vuotiaana vuonna 1858. Palveltuaan tykistössä Korfulla, Maltalla ja Jamaikalla hän suoritti 1869 esikuntakoulun ja toimi sen jälkeen pari vuotta sotaministeriössä. Vuonna 1872 hänen serkunpoikansa Thomas George Baring (sittemmin lordi Northbrook) nimitettiin Intian varakuninkaaksi, ja Evelyn Baring työskenteli seuraavat neljä vuotta hänen yksityissihteerinään. Vuonna 1877 hänet nimitettiin Ison-Britannian edustajaksi hiljattain perustettuun kansainväliseen komissioon, joka valvoi Egyptin valtionvelan hoitoa ulkomaisten velkojien puolesta. Baring oli keskeisenä henkilönä perustamassa erityistä tutkintakomissiota, jonka oli tarkoitus tutkia Egyptin kediivi Ismail paššan tuhlailevaa rahankäyttöä. Kun kediivi aluksi kieltäytyi noudattamasta saamiaan neuvoja, Baring erosi tehtävästään ja palasi Englantiin, mutta Ismail paššan syrjäyttämisen jälkeen hänet kutsuttiin vuonna 1879 yhdessä ranskalaisen de Blignièresin kanssa valvomaan Egyptin valtionvelan hoitoa. He kaksi käytännössä johtivat Egyptiä jonkin aikaa.


title: Evelyn Baring Cromer

text: Vuosina 1880–1883 Baring toimi Intian varakuninkaan neuvoston jäsenenä, mistä hyvästä hänet palkittiin 1883 ritarinarvolla. Samana vuonna hän palasi Egyptiin, jonka Iso-Britannia oli miehittänyt 1882. Hän sai Ison-Britannian pääkonsulina ja edustajana täysivaltaisen lähettilään aseman. Alun perin hänen tehtävänään oli hoitaa vararikon partaalla ja sisäisen sekasorron tilassa olleen Egyptin asiat sellaiselle tolalle, että brittiläiset miehitysjoukot voitaisiin lähitulevaisuudessa vetää pois maasta. Baring kuitenkin oli sitä mieltä, että egyptiläisille tärkeiden yhteiskunnallisten uudistusten toteuttaminen edellyttäisi miehityksen pitkäaikaista jatkumista, sillä hän ei luottanut paikallisiin hallitsijoihin. Hän sijoitti brittiläisiä siirtomaahallinnon virkamiehiä avainasemiin Egyptin hallituksen neuvonantajiksi, ja toimi itse Egyptin kediivien yläpuolella, maan tosiasiallisena hallitsijana. Järjestelyä kutsuttiin verhoilluksi protektoraatiksi. Järjestely toimi juohevasti ensimmäiset 10 vuotta, sillä kediivi Tewfik pašša oli heikko hallitsija, joka jätti asiat brittien hoidettaviksi. Vuoteen 1887 mennessä Egyptin maksukyky saatiin palautettua.


title: Evelyn Baring Cromer

text: Ison-Britannian ulkoministeriössä Baringin tehokkuutta arvostettiin ja häntä pidettiin omana aikanaan yhtenä Brittiläisen imperiumin aikaansaavimmista siirtomaajohtajista. Hänet tunnettiin luonteeltaan ankarana ja hän vaiensi usein Egyptin ministerien ja kediivin eriävät mielipiteet. Hänestä tehtiin vuonna 1892 Cromerin paroni, 1899 varakreivi ja 1901 jaarli. Vuonna 1892 kediiviksi tullut Abbas II pyrki nostattamaan Egyptissä kansallismielistä liikehdintää tarkoituksenaan heikentää brittien valtaa, mutta Cromer piti maan ohjakset edelleen käsissään. Egyptin hallitus oli hänen kontrollissaan ja pääministerinä lähes yhtäjaksoisesti vuosien 1891 ja 1908 välillä toiminut Mustafa Fahmi pašša totteli häntä uskollisesti. Vuonna 1894 Cromer pakotti kediivin esittämään julkisen anteeksipyynnön brittiläisten joukkojen komentajalle Herbert Kitchenerille, jota tämä oli aiemmin julkisesti moittinut. Cromer myötävaikutti Ison-Britannian ja Ranskan välillä vuonna 1904 solmittuun entente cordiale -sopimukseen, joka sinetöi brittien miehitysvallan Egyptissä ja vahvisti siten hänen asemaansa. Cromer kuitenkin laiminlöi Egyptin keskiluokan keskuudessa nousseen nationalismin huomioimisen. Hänellä ei ollut kosketusta maan valtaväestöön, sillä hän ei kielitaidostaan huolimatta osannut arabiaa.


title: Evelyn Baring Cromer

text: Kesäkuussa 1906 egyptiläisessä Dinshawain kylässä sattui vähäinen välikohtaus, jossa brittiläinen upseeri surmattiin, ja seurauksena oli ankaria rangaistuksia kyläläisille. Tämä synnytti Egyptissä kuohuntaa, jota nationalistijohtaja Mustafa Kamil onnistui hyödyntämään. Ison-Britannian uusi liberaalihallitus katsoi tarpeelliseksi toteuttaa henkilövaihdoksia Egyptin hallinnossa. Cromer oli ollut välikohtauksen aikana lomalla kotimaassa eikä siten vastuussa dinshawailaisten ankarista rangaistuksista, mutta hän arvasi silti joutuvansa ottamaan vastuun tapahtumista. Niinpä hän erosi terveyssyihin vedoten toukokuussa 1907. Sen jälkeen hän toimi parlamentin ylähuoneessa, jossa hän tuli tunnetuksi vapaakaupan puolustajana. Vuonna 1916 Cromer nimitettiin puheenjohtajaksi niin sanottuun Dardanellien komissioon, joka oli asetettu tutkimaan epäonnistunutta Gallipolin maihinnousua. Hän kuitenkin kuoli työnsä rasittamana jo seuraavan vuoden alussa.


title: Evelyn Baring Cromer

text: Cromer julkaisi teokset "Modern Egypt" (1908), "Ancient and modern imperialism" (1910), "Political and literary essays 1908–1913" (1913) ja "Abbas II" (1915).


title: Joel Ward (jääkiekkoilija)

text: Joel Ward (s. 2. joulukuuta 1980 North York, Ontario, Kanada) on kanadalainen jääkiekkoilija, joka on tällä hetkellä vapaa rajoittamaton agentti. Hän on pelannut aiemmin Nashville Predatorsissa, Minnesota Wildissä, Washington Capitalsissa ja San Jose Sharksissa.


title: Joel Ward (jääkiekkoilija)

text: Ward pelasi OHL:ssä Owen Sound Platersissa, mutta häntä ei varattu NHL:ään. Kauden 2001–2002 alussa hän osallistui Detroit Red Wingsin harjoitusleirille try-out -sopimuksella, muttei saanut paikkaa joukkueessa ja pelasi seuraavan neljän vuoden ajan Prince Edward Islandin yliopistossa.


title: Joel Ward (jääkiekkoilija)

text: Ward kutsuttiin vuonna 2006 Minnesota Wildin harjoitusleirille, mutta hän joutui kuitenkin pelaamaan ensimmäisen ammattilaiskautensa AHL:ssä Minnesotan farmijoukkue Houston Aerosissa.


title: Joel Ward (jääkiekkoilija)

text: 27. syyskuuta 2006 Ward teki Wildin kanssa kaksivuotisen sopimuksen. Hän pelasi kaudella 2006–2007 Minnesotassa 11 ottelua.


title: Joel Ward (jääkiekkoilija)

text: 15. heinäkuuta 2008 Nashville Predators poimi Wardin vapaiden pelaajien markkinoilta yhden vuoden sopimuksella. Hän pelasi koko kauden NHL:n puolella ja teki ensimmäisessä Predators -pelissään ensimmäisen NHL-maalinsa St. Louis Bluesia vastaan 10. lokakuuta 2008.


title: Joel Ward (jääkiekkoilija)

text: Ensimmäisellä kokonaisella NHL-kaudellaan Ward teki 17 maalia 79 ottelussa. 1. heinäkuuta 2009 Ward teki Predatorsin kanssa kaksivuotisen jatkosopimuksen.


title: Joel Ward (jääkiekkoilija)

text: Kaudeksi 2010–2011 Wardista tuli vapaa pelaaja, ja hän teki neljän vuoden ja 12 miljoonan dollarin sopimuksen Washington Capitalsin kanssa. Huhtikuussa 2015 Ward teki ratkaisumaalin pudotuspelien ensimmäisen kierroksen seitsemännessä ottelussa puolustavaa mestaria Boston Bruinsia vastaan. Maalilla Capitals eteni konferenssin semifinaaleihin. Ward sai tummaihoisuutensa vuoksi tekemänsä maalin jälkeen sosiaalisessa mediassa lukuisia rasistisia kommentteja, joista suurin osa oli Bostonin fanien lähettämiä.


title: Joel Ward (jääkiekkoilija)

text: Sarjassa New York Rangersia vastaan Wardin onni ei enää jatkunut. Neljän ottelun jälkeen sarja oli tasatilanteessa. Kolmannessa ottelussa Ward sai 2+2 minuutin jäähyn rikkoessaan Carl Hagelinia 22 ennen viimeisen erän loppua, kun Washington johti ottelua 2–1. Kymmenen sekuntia ennen erän päättymistä Rangersin Brad Richards tasoitti ottelun, ja jatkoajalla Marc Staal teki Rangersin voittomaalin Wardin istuessa yhä jäähyllä. Rangers siirtyi voitolla sarjassa 3–2-johtoon.{[Lähde|lisäksi 'onnen' voisi neutralisoida, vaikka olisi lähteessä, ei tietosanakirjakieltä}}


title: Joel Ward (jääkiekkoilija)

text: Kauden jälkeen Ward kävi tyräleikkauksessa. Ward pelasi 336 NHL-ottelua ennen kuin hän teki uransa ensimmäisen hattutempun ottelussa Philadelphia Flyersia vastaan 1. marraskuuta 2013. Kyseinen ottelu päättyi Capitalsin voittoon 7–0.


title: Joel Ward (jääkiekkoilija)

text: Vuonna 2014 Ward edusti Kanadan maajoukkuetta maailmanmestaruuskilpailuissa. Hän aloitti neljännessä hyökkäyskentällisessä, mutta oli turnauksen päätteeksi joukkueen paras pistemies.


title: Asento

text: Asento on ihmisen tai eläimen keskikehon, pään ja raajojen muoto ja suunta. Yleisimpiä perusasentoja ovat seisoma-asennot, istuma-asennot ja makuuasennot. Erilaisten toimintojen kuten synnytyksen, seksin, ulostamisen ja joogan aikana hyödynnetään erilaisia tarkoitukseen sopivia asentoja. Asennolla on vaikutus ryhtiin ja sitä kautta etenkin selän terveyteen. Asennolla voi myös viestiä.


title: Asento

text: Seisoma-asennossa keho on pystysuorassa ja paino on jaloilla. Seisoma-asento ei ole staattinen, vaan se edellyttää paljonkin toimintaa kehon eri osissa.


title: Asento

text: Käsiseisonnassa tekijä seisoo suorana käsillään, jalat ylöspäin.


title: Asento

text: Seisominen sinänsä ei ole haitallista kehon terveydelle, mutta paljon seisovilla ihmisillä saattaa esiintyä jalkakipuja, lihasjännityksiä sekä alaselän kipuja. Oikea ryhti on tärkeää selän terveyden kannalta: huono ryhti aiheuttaa muun muassa nivelrikkoa.


title: Asento

text: Istuma-asennossa paino on takapuolella. Istuma-asentojen kirjo on suuri. Istuttaessa lantionivelessä on n. 140–90 asteen kulma. Länsimaissa istutaan yleensä istuimen päällä, kuten tuolilla, satulatuolilla, sohvalla ja autossa. Aasiassa istutaan usein lattialla, jolloin sääret on taitettu saman jalan reiden alle tai polvet on koukussa ja sääret ristissä.


title: Asento

text: Lootusasento on erityisesti joogan asanana käytetty istuma-asento. Lootusasennossa jalat ovat ristissä ja jalkaterät nostetaan vastakkaisten reisien päälle.


title: Asento

text: Spagaatissa jalat ovat täysin ojennettuina joko sivuille tai eteen ja taakse.


title: Asento

text: Välilevyjen kannalta haitattomin kulma lanteessa on joidenkin tutkimusten mukaan 135 astetta tai suurempi. Viranomaisten ja monen lääketieteen edustajan suosittelema 90 asteen kulma selän ja reisien välillä sen sijaan kuormittaa välilevyjä haitallisella tavalla.


title: Asento

text: Kyykkyasennossa jalkapohjat ovat maassa ja polvet sekä lantionivel ovat mahdollisimman pienessä kulmassa. Ylävartalo on yleensä suorassa ja paino jakautuu tasaisesti kummallekin jalalle.


title: Asento

text: Makuuasento on lepo-asento, jossa keho on vaakatasossa selällään, mahallaan tai kyljellä, ja suorassa tai koukussa. Kyljellä maatessaan jalat ovat usein hieman koukussa.


title: Asento

text: Ensiavussa tajuton potilas laitetaan tietynlaiseen kylkiasentoon.Synnytyksen voi suorittaa monessa eri asennossa, joilla on erilaiset vaikutukset synnytyksen helppouteen ja synnytyskipuun. Pystyasennot kuten seisominen, istuminen ja kyykky saattavat olla helpompia kuin makuuasennot. Synnyttää voi myös konttausasennossa tai polvistuen etunojassa.


title: Asento

text: Seksiä voi harrastaa lukemattomissa erilaisissa asennoissa.


title: Asento

text: Asanat ovat joogassa käytettäviä asentoja.


title: Asento

text: Länsimaissa yleisin ulostamisasento on istuma-asento. Joidenkin asiantuntijoiden ja tutkimusten mukaan kyykkyasento on kuitenkin ihmiselle luonnollisin ja terveellisin ulostamisasento. Kyykkyasennossa ulosteen ja sen ulostulokohdan välillä ei ole kulmaa. Näin ulostaessa ei tarvitse ponnistaa, mikä voisi aiheuttaa peräpukamia. Hyvä ulostamisasento auttaa myös peräsuolen tyhjenemistä ja ehkäisee ummetusta. Sisätautien erikoislääkäri Pertti Mustajoen mukaan paras ulostusasento on sellainen, jossa pöntöllä istuessa polvet ovat lonkkien tasoa korkeammalla. Tällainen asento voi olla vaikea saada suomalaisilla WC-istuimilla ilman jalkakoroketta.


title: Asento

text: Asento voi olla ruumiinkieltä, jolla ihminen tai eläin viestii, usein tiedostamattomasti, omia asenteitaan, tunteitaan tai suhtautumistaan toisiin.


title: Moustache

text: Moustache () on ranskalaisen Twin Twin -yhtyeen vuonna 2014 julkaistu kappale. Kappale edusti Ranskaa vuoden 2014 Eurovision laulukilpailussa. Se sijoittui loppukilpailussa viimeiseksi 26. sijalle, ja sai yhteensä 2 pistettä, yhden Ruotsilta ja yhden Suomelta. Samalla Ranska jäi ensimmäistä kertaa kilpailussa viimeiselle sijalle koko euroviisuhistoriansa aikana.


title: Moustache

text: Kappaleesta julkaistiin musiikkivideo 17. maaliskuuta 2014, ja sen on ohjannut Guillaume Coulpier.


title: Moustache

text: Kappale kertoo miehestä, jolla on jo kaikkea, mutta hän silti haluaa itsellensä viikset.


title: Kuparikloridi

text: Kuparikloridi eli kupari(II)kloridi tai kuprikloridi (CuCl) on kupari- ja kloridi-ionien muodostama epäorgaaninen ioniyhdiste. Yhdistettä käytetään kemianteollisuudessa katalyyttinä, väriaineena, päällystettäessä metalleja elektrolyyttisesti kuparilla ja eräissä muissa sovellutuksissa.


title: Kuparikloridi

text: Huoneenlämpötilassa kuparikloridi on kidevedettömänä kellertävän ruskeaa kiteistä ainetta. Yhdiste on hygroskooppista ainetta ja muodostaa kidevedellisen dihydraatin (CuCl·2HO). Kupariklorididihydraatti on väriltään sinertävän vihreää. Kiinteässä olomuodossa kuparikloridi on rakenteeltaan polymeerimäinen ja jokainen kupari-ioni on sitoutunut 4 kloridi-ioniin ja jokainen kloridi-ioni on sitoutunut 2 kupari-ioniin. Kuparikloridi liukenee runsaasti veteen ja liukenee myös eräisiin orgaanisiin liuottimiin kuten alkoholeihin, asetoniin ja pyridiiniin. Monien muiden kupariyhdisteiden tavoin kuparikloridi on Lewis-happo ja muodostaa kompleksi-ioneja muun muassa kloridi-ionien kanssa. Tällaisia ovat esimerkiksi triklorokupraatti(II)- ja tetraklorokupraatti(II)-ionit ([CuCl] ja [CuCl]). Kuumennettaessa kuparikloridia yli sen sulamispisteen yhdiste alkaa hajota kupari(I)kloridiksi.


title: Kuparikloridi

text: Kuparikloridia voidaan valmistaa teollisuudessa klooraamalla kuparia kuuman kloorin vesiliuoksen avulla. Muita tapoja ovat vetykloridin reaktio emäksisen kupariyhdisteen kuten kupari(II)oksidin, kuparihydroksidin tai kuparikarbonaatin kanssa. Näin saadaan pääasiassa kuparikloridin dihydraattia, josta voidaan poistaa kidevesi kuumentamalla yhdistettä 100–150 °C:n lämpötilaan.


title: Kuparikloridi

text: Kuparikloridia käytetään katalyyttinä useissa orgaanisen kemian reaktioissa, esimerkiksi valmistettaessa vinyylikloridia ja 1,2-dikloorietaania. Muita yhdisteiden käyttökohteita ovat lasin värjäys vihreäksi, apuaineena tekstiilien värjäyksessä, puun lahoamisenestoaineena, desinfiointiaineena vedenkäsittelyssä, öljynjalostuksessa raakaöljyn puhdistuksessa, metallien kuten alumiinin päällystämiseen kuparilla elektrolyyttisesti ja muiden kupariyhdisteiden kuten kuparioksikloridin valmistamiseen. Pyrotekniikassa esimerkiksi ilotulitteissa kuparikloridi saa aikaan vihreän värin.


title: Jääkiekon maailmanmestaruuskilpailujen 2014 kokoonpanot

text:
Tämä on luettelo jääkiekon maailmanmestaruuskilpailuihin 2014 nimetyistä urheilijoista. Pelaajan nimen yhteydessä on ilmoitettu hänen pelinumeronsa kilpailuissa ja kaudella 2013–2014 edustamansa seura.
Juhamatti Aaltonen joutui jäämään joukkueesta pois loukkaantumisen vuoksi, ja hänet korvasi Olli Palola.


title: Allan Sherman

text: Allan Sherman (aiemmin "Allan Copelon", 30. marraskuuta 1924 Chicago, Yhdysvallat – 20. marraskuuta 1973 Los Angeles) oli amerikanjuutalainen koomikko, laulaja, lauluntekijä ja televisiotuottaja, joka tunnetaan parhaiten 1960-luvun alun musiikillisista parodioistaan. Hänen suurin hittinsä oli "Hello Muddah, Hello Fadduh", Ponchiellin "Tuntien tanssin" melodiaan sovitettu laulu pojasta, joka kirjoittaa kirjettä kotiin tylsältä kesäleiriltä.


title: Allan Sherman

text: Opiskellessaan Illinois’n yliopistossa Sherman piti pakinapalstaa opiskelijalehdessä. Uransa alkuaikoina hän toimi käsikirjoittajana Jackie Gleasonille ja Joe E. Lewisille. 1950-luvun alussa Sherman keksi idean suosituksi tulleeseen television tietokilpailuun "I've Got a Secret", jota esitettiin CBS-kanavalla peräti 15 vuotta, vuodesta 1952 vuoteen 1967. Kertapalkkion sijaan hän sai työpaikan ohjelmasarjan tuottajana, mutta erotettiin vuonna 1958 huonosti valmisteltujen ja suorassa lähetyksessä toimimattomien ideoiden käytöstä. Sen jälkeen Sherman toimi käsikirjoittajana Steve Allenin tv-show’ssa, mutta joutui työttömäksi kun ohjelma päätettiin lopettaa 1961.


title: Allan Sherman

text: Jo 1950-luvun alussa Sherman oli yrittänyt lyödä läpi huumorimusiikin tekijänä. Vuonna 1951 Sherman ja Sylvia Froos levyttivät savikiekkosinglen, jossa he parodioivat "Guys and Dolls" -musikaalista ja Bing Crosbyn ohjelmistosta tuttua kahta laulua. Single ei menestynyt, mutta Shermanin pienessä piirissä, kuten naapurinsa Harpo Marxin kotikutsuilla esittämät lauluparodiat saivat vähitellen suosiota. Näiden suhteidensa kautta tv-käsikirjoittajan työstä työttömäksi jäänyt Sherman sai 1960-luvun alussa levytyssopimuksen Warner Brothers Records -yhtiölle. Esikoisalbumi "My Son, the Folk Singer" (1962) myi kultalevyn verran eli yli miljoona kappaletta ja sai pian jatkoa albumista "My Son, the Celebrity". Molempien albumien kappalevalikoima koostuu etupäässä vanhoista kansanlauluista sanoitettuna uudelleen yhteistyössä Lou Buschin kanssa. Ensimmäinen pikkuhitti oli Jaakko kulta -muunnelma ”Sarah Jackman”, jonka suosio kasvoi kun presidentti John F. Kennedyn oli kuultu lauleskelevan sitä erään hotellin aulassa.


title: Allan Sherman

text: Shermanilla oli joskus vaikeuksia saada levytysoikeuksia haluamilleen sävelmille, koska laulujen alkuperäiset tekijät vastustivat ajatusta niiden parodioinnista. Kieltäytyjiä olivat muiden muassa Irving Berlin, Richard Rodgers, Allan Jay Lerner, George ja Ira Gershwin sekä Oscar Hammersteinin, Kurt Weillin ja Bertolt Brechtin perikunnat. Jotkut Shermanin levyttämät ja kansanlauluiksi luulemat sävelmät osoittautuivatkin tekijänoikeuden alaisiksi, ja Sherman haastettiin oikeuteen niiden luvattomasta käytöstä. Muiden säveltäjien lainaamisen ohella Sherman käytti lauluissaan joskus myös omia sävellyksiään.


title: Allan Sherman

text: Vuoden 1963 albumilla "My Son, The Nut" Sherman satirisoi aikansa ilmiöitä kuten automaatiota, avaruuslentoja, esikaupunkielämää ja lihavuutta, josta itsekin oli kärsinyt lapsesta asti. Tältä albumilta irrotettu single "Hello Muddah, Hello Fadduh" pysyi toisella sijalla Billboard Hot 100 -myyntilistalla kolmen viikon ajan kesällä 1963. Hauskan tarinan lisäksi sen suosio perustui Walt Disneyn "Fantasia"-elokuvan tunnetuksi tekemään melodiaan, Ponchiellin ”Tuntien tanssiin”.


title: Allan Sherman

text: Seuraavalla albumillaan "My Name Is Allan" (1965) Sherman parodioi monia Parhaan laulun Oscar-palkinnon voittaneita sävelmiä. Albumin kansi ja nimi olivat mukaelma Barbra Streisandin vähän aiemmin julkaistusta albumista "My Name Is Barbra".


title: Allan Sherman

text: Suosionsa huipulla vuonna 1965 Sherman julkaisi omaelämäkertansa "A Gift of Laughter". Hän esiintyi usein John Carsonin juontamassa "The Tonight Showssa", oli mukana tuottamassa Bill Cosbyn kolmea ensimmäistä albumia ja toimi kertojana itse kirjoittamassaan parodiaversiossa Sergei Prokofjevin teoksesta "Pekka ja susi". Orkesterina toimi Arthur Fiedlerin johtama Boston Pops, ja tuotanto julkaistiin myös LP-levynä "Peter and the Commissar".


title: Allan Sherman

text: Shermanin myöhemmillä albumeilla tyyli muuttui yhä purevammaksi satiiriksi muun muassa opiskelijamielenosoituksia ja muuta radikaalia nuorisokulttuuria vastaan. Hänet palkattiin yhä useammin tekemään parodialauluja mainostarkoituksiin. Levymyynnin ja muun suosion vähennyttyä Warner sanoi irti Shermanin levytyssopimuksen 1966.


title: Allan Sherman

text: Vuonna 1969 Sherman kirjoitti ja Albert Hague sävelsi huonosti menestyneen Broadway-musikaalin "The Fig Leaves Are Falling", jota esitettiin vain neljä kertaa. Vuonna 1973 Sherman julkaisi satiirisen kirjan amerikkalaisesta puritanismista ja seksuaalisesta vallankumouksesta nimeltä "The Rape of the A*P*E*".


title: Allan Sherman

text: Elämänsä viime vuosina Sherman käytti runsaasti alkoholia ja kärsi yhä pahenevasta lihavuudesta, mistä seurasi vakava diabetes ja keuhkosairaus. Hän kuoli kotonaan hieman ennen kuin olisi täyttänyt 49 vuotta.


title: Allan Sherman

text: Sherman toimi esikuvana monille myöhemmille huumorimusiikin tekijöille kuten Randy Newmanille ja ”Weird Al” Yankovicille.


title: Allan Sherman

text: Vuonna 1965 ruotsalaisen Cornelis Vreeswijkin versio Shermanin laulusta ”Hello Muddah, Hello Fadduh” nousi Ruotsin myyntitilaston neljänneksi nimellä ”Brev från kolonien”. Vuonna 1969 Jukka Virtanen sanoitti ja esitti suomalaisversion ”Hanna ja Niilo” Shermanin laulusta ”Harvey and Sheila”, jonka sävelmä on juutalainen kansanlaulu Hava Nagila.


title: Nanny Lilius

text: Nanny Maria Lilius (15. huhtikuuta 1863 Kangasala – 1941 Helsinki) oli Oulussa 1890–luvulta aina 1930–luvulle vaikuttanut nuorsuomalaisuuteen suuntautunut opettaja, joka oli keskeinen toimija Oulun Suomalaisen Yhteiskoulun perustamisessa ja sen toiminnassa aina 1930–luvulle asti. Hän toimi ensimmäisen sortokauden aikana naiskagaaleissa.


title: Nanny Lilius

text: Nanny Liliuksen vanhemmat olivat varatuomari Frans Emil Lilius ja Mathilda Maria Hildén. Hänen veljensä Frans Oskar Lilius oli 1900-alun senaattori ja itsenäisen Suomen 1920-luvun oikeusministeri. Nanny Lilius opiskeli Tampereen tyttökoulun jälkeen ranskalaisessa koulussa Sveitsissä. Helsingissä hän jatkoi ranskan ja saksan opintoja ja suoritti opettajatutkinnon.


title: Nanny Lilius

text: Opiskelunsa jälkeen vuodesta 1889 Lilius toimi Oulussa ranskan ja saksan kielen opettajana Oulun Lyseossa. Siellä hän tutustui ruotsin kielen ja uskonnonlehtori Mauno Rosendaliin, joka oli ajan uuden poliittisen aatteen nuorsuomalaisuuden puolestapuhuja. Kumpikaan heistä ei osallistunut ajalle tyypillisiin kielikiistoihin.


title: Nanny Lilius

text: Rehtori Mauno Rosendal oli ensimmäisen sortokauden näkyviä suomalaisia venäläistämistoimien vastustajia Suomessa ja erityisesti Oulussa. Niinpä kenraalikuvernööri Nikolai Bobrikov karkotti Rosendalin vuonna 1903, jonka jälkeen hän asui perheineen Ruotsissa. Maanpakolaisaikanaan Rosendal kirjoitti uskonnollisesti herännäisenä herännäisyyden historiaa, jonka Lilius käänsi ruotsiksi. Nanny Lilius oli samaan aikaan nuorsuomalaisessa naisten laittomien painotuotteiden kuljettamista tekevässä järjestössä, ns. naiskagaaleissa. Muita tunnettuja naiskagaaleja oli Päivälehden silloinen toimittaja Tekla Hultin.


title: Nanny Lilius

text: Ensimmäisen sortokauden päättyminen marraskuussa 1905 mahdollisti mm. Rosendalin paluun Ouluun. Nuorsuomalaisen aatteen nimissä Rosendal ja Lilius olivat Oulussa perustamassa Kustannusosakeyhtiö Kalevaa, joka alkoi julkaista vielä yli 100 vuotta myöhemmin toiminnassa olevaa sanomalehti Kalevaa. Lilius oli ensimmäisiä Kaleva Oy:n osakkeiden merkitsijöitä vuonna 1907.


title: Nanny Lilius

text: Mauno Rosendal oli perustanut yhdessä Nanny Liliuksen kanssa vuonna 1902 Oulun Suomalaisen Yhteiskoulun, jonka rehtorina Rosendal toimi aina kuolemaansa vuoteen 1917 asti. Koska yhteiskoulussa oli niin poikia kuin tyttöjä, tarvittiin kouluun johtajatar, jota tehtävää Lilius hoiti aina eläkkeelle siirtymiseen asti vuoteen 1928. Sen jälkeen hän toimi koulussa vielä kuusi vuotta ranskan kielen tuntiopettajana vuoteen 1934.


title: Nanny Lilius

text: Nanny Liliukselle Oulun suomalainen yhteiskoulu oli työpaikan lisäksi myös tärkeänä henkilökohtaisen taloudellisen tukemisen kohteena. Hän lahjoitti koululle opetusvälineitä ja kalustoa, kuten uuden koulurakennuksen valmistuttua uuden pianon. Liliuksen kuoleman jälkeen 1941 kouluun tuli tieto, että hän oli testamentannut sille suuren osan omaisuudestaan, joka koostui hänen vanhempiensa ja naimattoman edesmenneen veljensä Frans Oskar Liliuksen perinnöistä sekä itse hankituista Kalevan osakkeista.


title: Moottoripyöräilyn Indonesian Grand Prix

text: Indonesian Grand Prix oli ratamoottoripyöräilyn MM-sarjan osakilpailu. Se ajettiin Sentul International Circuitin radalla kahdesti vuosina 1996 ja 1997.


title: Fasismin lumous

text: Fasismin lumous: Eurooppalainen älymystö Mussolinin ja Hitlerin politiikan tukijana on Tarmo Kunnaksen vuonna 2013 julkaistu kirja fasismista ja sitä maailmansotien välillä tukeneesta älymystön osasta. Kunnaksen mukaan näitä ajattelijoita yhdisti ennen muuta järjen, valistuksen, edistyksen ja kansanvallan vastustus.


title: Sateisten päivien jälkeen

text: Sateisten päivien jälkeen: Valitut runot on vuonna 2013 ilmestynyt valikoima Raymond Carverin runoja. Runot ovat suomentaneet Arto Lappi ja Juha Rautio ja teoksen on kustantanut Sammakko.


title: Shakkinappuloiden voimasuhteet

text: Shakkinappuloiden voimasuhteet ovat shakissa olennainen käsite. Niillä tarkoitetaan sitä, miten arvokkaina eri nappuloita pidetään suhteessa toisiinsa.


title: Shakkinappuloiden voimasuhteet

text: Vertauslukeman antaa "alkuasemassa" tai sen lähellä oleva sotilas, joihin muita nappuloida vahvuudeltaan verrataan. Shakki on eksakti peli, jossa kaikki mahdolliset asemat voidaan tunnistaa silmämääräisesti retroanalyysin avulla, mutta niiden lukumäärää ei edelleenkään tunneta, koska ainakaan vielä ole mahdollisuutta käyttää tietokonetta, joka kykenisi tähän tehtävään. Shakkiasemien lukumäärän arvioidaan kuitenkin sijoittuvan karkeasti väliin 10–10. Samantapaisesta syystä ei myöskään ole tietokonetta, joka osaisi pelata optimaalista shakkia eli saamaan parhaan mahdollisen tuloksen tilanteessa kuin tilanteessa. Käytännön pelit osoittavat kuitenkin, että eräillä nappuloilla on mahdollista voittaa helpommin kuin toisilla. Näin ollen sotilaan arvoa 1 on katsottu yleensä vastaavan ratsun arvo 3, lähetin arvo 3, tornin arvo 5, daamin 9 tai 10. Kuninkaan pelillinen vahvuus on vaikeasti arvioitavissa, koska sen vahvuudet korostuvat loppupeliä kohden. Toisaalta se on jopa ääretön, koska sen menettäminen merkitsee pelin häviötä, mutta sen arvoa onkin mahdollista mitata vastustajan virhettä tai tasapelin tavoittelua ajatellen. Ratsua ja lähettiä sanotaan kevyiksi upseereiksi, koska ne eivät voi yksistään kuninkaan apunakaan tehdä mattia yksinäisestä kuninkaasta; tornin ja daamin kanssa se sen sijaan onnistuu.


title: Shakkinappuloiden voimasuhteet

text: Tietokoneohjelmat ovat arvioineet nappuloiden voimasuhteita mittayksiköllä centipawn, joka on sotilaan sadasosa ja päätyneet erilaisiin tuloksiin.


title: Shakkinappuloiden voimasuhteet

text: On huomattava, että tilaetu, tempoetu ja asemaetu ovat varsin keskeisiä eikä niitä varsinkaan itse pelissä kannata aliarvioida. Yhden sotilaan etu voi tuoda loppupelissä voiton riippuen oppositiotilanteesta. Tätä ei ole helppoa laskea etukäteen. Edes suurmestarit eivät keskenään aina pääse loppupelitilanteeseen.


title: Shakkinappuloiden voimasuhteet

text: Jossain määrin shakkinappuloiden voimasuhde riipuu pelitaidosta ja pelityylistä sekä ennen kaikkea asemasta. Kuitenkin esimerkiksi lähettiparia pidetään arvokkaampana kuin ratsuparia tai ratsua ja lähettiä. Kuninkaalla ja kahdella lähetillä on helppoa tehdä matti yksinäisestä kuninkaasta. Kuningas, lähetti ja ratsu voittavat yksinäisen kuninkaan, mutta säädetyssä 50 siirrossa tämä onnistuu harrastelijatasolla vain harvalta. Kuningas ja kaksi ratsua eivät voi voittaa yksinäistä kuningasta, jos oikein pelaavalla yksinäisellä kuninkaalla on siirtovuoro, ja muutenkin vain aivan erikoistapauksessa.


title: Shakkinappuloiden voimasuhteet

text: Keskipelissä arvioidaan usein, mitä nappuloita kannattaa vaihtaa toisiin. Asemaetu, tempoetu tai tilaetu saattavat ratkaista tilanteen suuntaan tai toiseen. Esimerkiksi tempovoittoa voi toisinaan hyvinkin pitää yhden sotilaan arvoisena. Ahtaissa asemissa ratsu on tavallisesti lähettiä parempi, mutta pitkien viistolinjojen ollessa auki tilanne on päinvastainen.


title: Shakkinappuloiden voimasuhteet

text: On kuitenkin jonkinlainen pääsääntö, että daamin voi vaihtaa torniin ja kevyeen upseeriin, tornin ja heikon sotilaan kahteen kevyeen upseeriin. Edennyt sotilas on monesti voiton tae, joten se kannattaa säilyttää vaikka menettäisi muuta materiaalia.


title: Shakkinappuloiden voimasuhteet

text: Shakin oletetussa edeltäjässä tšaturangassa ei tunnettu vahvaa daamia, vaan sen sijalla oli kömpelö puolustusnappula. Näin on laita myös kiinalaisessa, korealaisessa ja huomattavastikin poikkeavassa japanilaisessa shakissa. Myös arpasiirtoisessa uhkapelishakissa voimasuhteet on laskettava toisin.


title: Philippe Leclerc

text: Philippe Marie de Hauteclocque (salanimi (Jacques-)Philippe Leclerc, vuodesta 1945 virallisesti Jacques-Philippe Leclerc de Hauteclocque; 22. marraskuuta 1902 Belloy-Saint-Léonard, Ranska – 28. marraskuuta 1947 Colomb-Béchar, Algeria) oli Vapaan Ranskan joukkojen komentajiin toisen maailmansodan aikana kuulunut kenraali, joka johti Pariisin vapautusta elokuussa 1944. Hänet ylennettiin postuumisti Ranskan marsalkaksi.


title: Philippe Leclerc

text: Leclerc, alkuperäiseltä nimeltään Hauteclocquen varakreivi, valmistui vuonna 1924 Saint-Cyrin sotilasakatemiasta ja kävi myös Saumurin ratsuväkikoulun. Hän kunnostautui 1920-luvulla Marokossa käydyssä Rifin sodassa. Toisen maailmansodan puhjetessa vuonna 1939 hän oli kapteeni Ranskan jalkaväessä. Taistelun Ranskasta aikana hän haavoittui ja jäi touko–kesäkuussa 1940 kahdesti saksalaisten vangiksi, mutta onnistui pakenemaan kummallakin kerralla ja siirtyi Ranskan kukistumisen jälkeen Englantiin. Hän liittyi heinäkuussa 1940 Charles de Gaullen Lontoossa vastikään perustamaan Vapaan Ranskan armeijaan. Tässä vaiheessa hän alkoi käyttää salanimeä "Leclerc" suojellakseen Ranskaan jäänyttä perhettään.


title: Philippe Leclerc

text: De Gaulle ylensi Leclercin everstiksi ja lähetti hänet Ranskan päiväntasaajan Afrikkaan, jossa hän saavutti monia voittoja. Leclerc sai edelleen ylennyksen prikaatikenraaliksi, ja hän suoritti joukkoineen hämmästyttävän 39 päivää kestäneen ja 1600 kilometrin pituisen marssin Tšadista Välimeren rannikolle Libyan Tripoliin, jossa hänen joukkonsa liittyivät 25. tammikuuta 1943 Bernard L. Montgomeryn komentamaan brittien 8. armeijaan. Leclerc oli sen jälkeen mukana Libyan ja Tunisian valloituksessa. Vuonna 1943 hänet ylennettiin jo kenraalimajuriksi.


title: Philippe Leclerc

text:
Leclerc osallistui vuonna 1944 Normandian maihinnousuun Vapaan Ranskan joukkojen 2. panssaridivisioonan komentajana. Divisioona nousi maihin 1. elokuuta ja eteni George S. Pattonin komentaman Yhdysvaltain 3. armeijan mukana Alençoniin ja Argentaniin. Liittoutuneiden joukkojen ylipäällikkö Dwight Eisenhower antoi 20. elokuuta Pariisin valtaamisen 2. panssaridivisioonan tehtäväksi. Pariisin saksalaisen varuskunnan komentaja Dietrich von Choltitz antautui Leclercille 25. elokuuta. Virallisesti Leclerc ja de Gaulle saapuivat seuraavana päivänä juhlasaatossa vapautettuun pääkaupunkiin. Leclerc valtasi myös symbolisesti tärkeän Strasbourgin 23. marraskuuta 1944. Sodan loppuvaiheessa hän eteni joukkoineen Saksaan ja valtasi Berchtesgadenin. Sodan päätyttyä Euroopassa hän otti Vapaan Ranskan joukoissa käyttämänsä salanimen osaksi virallista nimeään, jolloin hänestä tuli "Jacques-Philippe Leclerc de Hauteclocque". Hänet ylennettiin toukokuussa 1945 kenraaliluutnantiksi.
Leclerc nimitettiin heinäkuussa 1945 Kauko-Itään lähetetyn ranskalaisen siirtoarmeijan komentajaksi. Hän allekirjoitti Japanin antautumisasiakirjan Ranskan edustajana 2. syyskuuta ja saapui lokakuussa Saigoniin Ranskan Indokiinaan. Leclerc oli saanut ohjeet kukistaa Việt Minhin kapinointi, mutta hän totesi sen vaativan valtavaa ja pitkäaikaista sotilaallista panostusta, ja suositteli siksi Ranskan hallitukselle mieluummin neuvotteluratkaisua. Việt Minhin johtaja Ho Tši Minh olisi ollut tähän valmis, mutta Pariisin hallitus ja Saigonin ranskalaiset siirtomaaherrat vastustivat sitä. Leclerc jätti tämän vuoksi jo seuraavana vuonna tehtävänsä Indokiinassa ja heinäkuussa 1946 hänet nimitettiin Pohjois-Afrikan joukkojen ylitarkastajaksi. Hänet myös ylennettiin täyden kenraalin arvoon. Hän kuoli seuraavana vuonna Algeriassa lento-onnettomuudessa. Onnettomuutta väitettiin järjestetyksi, mutta näiden huhujen tueksi ei ole löytynyt todisteita. Leclerc ylennettiin postuumisti Ranskan marsalkaksi vuonna 1952.


title: Leimaverolaki

text: Leimaverolaki tarkoittaa leimaverosta säädettyjä lakeja:


title: MotoGP-kausi 2013

text: MotoGP-kausi 2013 oli historian 65. ratamoottoripyöräilyn MM-sarjan kausi. Kausi oli espanjalaisten hallintaa, sillä kauden 52 lähdöstä 47 voitti espanjalainen.


title: Leimaverolaki (Suomi)

text: Suomessa säädettiin leimaverolaki vuosina 1921, 1929 ja 1943. Pääosin varsinaisista leimaveroista luovuttiin Suomessa 1990-luvun aikana. Kokonaan leimaverolaki kumottiin vuoden 2002 alusta.


title: Vaahteraliigan kausi 2014

text: Vaahteraliigan kausi 2014 on Vaahteraliigan 34. kausi. Liigan runkosarja alkaa 13. kesäkuuta 2014 ja kausi päättyy Vaahteramalja XXXV, joka pelataan 13. syyskuuta 2014. Tällä kaudella Vaahteraliigassa pelataan ensimmäistä kertaa harjoituskausi, eli PreSeason.


title: Vaahteraliigan kausi 2014

text: Vaahteraliigassa kaudella 2012 pelannut Turku Trojans nousi takaisin Vaahteraliigaan 1. divisionaasta kaudelle 2014. Trojans voitti aikaisempana vuonna Spagettimaljan, 1. divisionan mestaruuden. Vaahteraliigassa kaudella 2013 pelannut Jyväskylä Jaguaarit tippui kaudelle 2014 1. divisionaan.


title: Citius, Altius, Fortius (veistos)

text: Citius, Altius, Fortius on Raision Kerttulan urheilukeskuksen alueella sijaitseva kuvanveistäjä Kerttu Horilan tekemä veistos. Se on pystytetty raisiolaisen kolminkertaisen olympiavoittajan, kilpasoutaja Pertti Karppisen kunniaksi 1988.


title: Citius, Altius, Fortius (veistos)

text: Kolmiosaisen veistoksen materiaaleina on käytetty terästä, pronssia, betonia ja kiveä. Teos sijaitsee osoitteessa Kisakatu 3, Raisio.


title: Freeman Freeman-Thomas Willingdon

text: Freeman Freeman-Thomas, Willingdonin 1. markiisi (12. syyskuuta 1866 Ratton, Sussex – 12. elokuuta 1941 Lontoo) oli brittiläinen poliitikko, sotilas ja virkamies, joka toimi Kanadan kenraalikuvernöörinä vuosina 1926–1931 ja Intian varakuninkaana 1931–1936.


title: Freeman Freeman-Thomas Willingdon

text: Lordi Willingdonin isä oli nimeltään Frederick Freeman Thomas, ja hän muutti itse sukunimensä Thomasista muotoon Freeman-Thomas vuonna 1892. Willingdonin paronin arvon hän sai vuonna 1910. Hän kävi Etonin poikakoulun ja opiskeli Cambridgen Trinity Collegessa sekä yliopistossa, jossa toimi krikettijoukkueen kapteenina. Hän palveli myös upseerina Sussexin vapaaehtoisjoukoissa. Vuosina 1897–1900 hän oli Australiassa appensa, Victorian kuvernööri Thomas Brasseyn adjutanttina. Liberaalipuolueeseen kuulunut Willingdon oli vuosina 1900–1910 parlamentin alahuoneessa Hastingsin edustajana ja oli jonkin aikaa pääministeri H. H. Asquithin sihteerinä. Päärinarvon saamisen jälkeen hän toimi vuodesta 1911 hovissa kamariherrana ("Lord-in-Waiting") ja ystävystyi kuningas Yrjö V:n kanssa. Willingdon oli Intiassa 1913–1918 Bombayn ja 1919–1924 Madrasin provinssin kuvernöörinä. Tuolloin hän joutui ensi kerran tekemisiin kansanjohtaja Mohandas Gandhin kanssa, jota hän piti hyvin vaarallisena. Vähän ennen paluutaan Intiasta Willingdon sai varakreivin arvon, ja vuonna 1925 hän johti Kiinassa vieraillutta Britannian valtuuskuntaa.


title: Freeman Freeman-Thomas Willingdon

text: Willingdon nimitettiin Kanadan kenraalikuvernööriksi vuonna 1926. Britannian konservatiivihallitus ei alkujaan kaavaillut liberaalia Willingdonia tähän tärkeään asemaan, mutta kuningas Yrjö nosti hänen nimensä esiin ja Kanadan liberaali pääministeri William Lyon Mackenzie King halusi juuri hänet. Edeltäjistään poiketen Willingdon oli virallisesti vain kuninkaan eikä Britannian hallituksen edustaja Kanadassa. Vuonna 1927 hänestä tuli ensimmäinen Kanadan kenraalikuvernööri, joka teki virallisen vierailun Yhdysvaltoihin. Hän matkusteli paljon myös Kanadan alueella.


title: Freeman Freeman-Thomas Willingdon

text: Vuonna 1931 Willingdon nimitettiin Intian kenraalikuvernööriksi ja varakuninkaaksi ja hän sai samalla jaarlin arvon. Hän pyrki samanaikaisesti tukemaan jonkinlaista perustuslaillista uudistusta Intiassa ja säilyttämään brittiviranomaisten auktoritettin. Kahden ensimmäisen vuoden ajan hän kuitenkin kamppaili kovin ottein Gandhia ja tämän johtamia nationalisteja vastaan. Kun Gandhi käynnisti jälleen kansalaistottelemattomuuskampanjansa, Willingdon julisti tammikuussa 1932 koko Intiaan poikkeustilan ja vangitutti 30 000 Kongressipuolueen jäsentä. Myös Gandhi oli pitkään vangittuna ja hänet pyrittiin eristämään ulkomaailmasta. Samaan aikaan Lontoossa käydyt niin sanotut pyöreän pöydän neuvottelut johtivat poliittiseen sopuun, jonka tuloksena säädettiin vuonna 1935 uusi Government of India Act -laki. Willingdon jatkoi palasi Englantiin toukokuussa 1936, jolloin hän sai markiisin arvon ja hänestä tehtiin Lord Warden of the Cinque Ports.


title: Freeman Freeman-Thomas Willingdon

text: Willingdon kuoli vuonna 1941 keuhkokuumeeseen kotonaan Lontoossa. Hänen tuhkansa on haudattu Westminster Abbeyhyn Lontoossa.


title: Arawen taistelu

text: Arawen taistelu oli toisessa maailmansodassa liittoutuneiden ja Japanin joukkojen välillä 15. joulukuuta 1943 - 24. helmikuuta 1944 käyty taistelu Arawessa, Uudessa-Guineassa. Taistelu oli osa liittoutuneiden operaatio Cartwheelia. Japanilaiset osasivat odottaa hyökkäystä alueelle, ja olivat juuri keskittämässä sinne joukkoja joulukuussa 1943. Joukkojen keskittämisestä huolimatta liittoutuneiden hyökkäyksen alkaessa saarella oli vain vähän japanilaisjoukkoja, kun vahvistukset olivat vasta matkalla.


title: Arawen taistelu

text: Liittoutuneiden operaatio Cartwheelin tarkoituksena oli Japanin Rabaulin tukikohdan valtaaminen, minkä toteuttamiseksi tarvittiin lentokenttiä ja torpedoveneiden tukikohtia Cape Gloucesterista läntisestä Uudesta-Britanniasta. Operaatio nimettiin 22. syyskuuta "Dexterityksi". Yhdysvaltain maavoimien ilmavoimien kenraali George Kenney vastusti alkuperäistä suunnitelmaa, koska Gloucesterin lentokentän saattaminen käyttökuntoon kestäisi liian kauan ja hyökkäys Rabauliin voitiin hänen mukaansa toteuttaa muilta kentiltä. Asia päätettiin lopullisesti Brisbanessa 21. marraskuuta.


title: Arawen taistelu

text: 8. aluearmeijan esikunta osasi varautua liittoutuneiden maihinnousuun Uudessa-Britanniassa ja lähetti 17. divisioonan vahvistukseksi alueelle


title: Arawen taistelu

text: Yhdysvaltalaisjoukot valtasivat nopeasti rannikon onnistuneen maihinnousun jälkeen. Japanilaiset tekivät laajoja ilmaiskuja Araween maihinnousua seuranneina päivinä, ja joulukuun lopussa japanilaisten maajoukkojen tekemä vastaisku epäonnistui. Tammikuun puolessavälissä yhdysvaltalaisjoukot, joita oli tullut vahvistamaan tankkeja ja tykistö, onnistuivat saamaan japanilaisjoukot perääntymiskannalle nopealla hyökkäyksellä. Japanilaisjoukot pakenivat Arawen alueelta helmikuun loppuun mennessä, osana yleistä vetäytymistä läntisen Uuden-Britannian alueelta.


title: Kurki (Pudasjärvi)

text: Kurki eli Kurjenkylä on Pudasjärven kaupungissa sijaitseva kylä. Kylä sijaitsee noin 35 kilometriä kaupungin keskustaajamasta Kurenalta kaakkoon, Iijoen varrella Ervastin kylän ja Taivalkosken Jurmun kylän välisellä tieosuudella Yli-Kurentie-Parviaisentie.


title: Kurki (Pudasjärvi)

text: Kylämaisema koostuu laajoista peltoaukioista. Alueella on inventoitu kiinteitä muinaisjäännöksiä kolme kappaletta.


title: Operaatio Battleaxe

text: Operaatio Battleaxe oli brittiläisen 8. armeijan operaatio toisessa maailmansodassa 15.-17. kesäkuuta 1941, minkä tavoitteena oli Kyrenaikan itäosien valtaaminen akselivaltain joukoilta. Eräänä merkittävänä tavoitteena oli samalla vapauttaa Tobrukissa piiritettyinä olevat joukot.


title: Operaatio Battleaxe

text: Operaatio oli ensimmäinen toisen maailmansodan taistelu, jossa merkittävä Saksan asevoimien osasto osallistui puolustustaisteluun. Operaatio ei ollut menestys brittijoukkojen hyökätessä voimakkaaseen puolustusryhmitykseen. Hyökänneet joukot menettivät yli puolet hyökkäykseen lähteneistä panssarivaunuista jo ensimmäisenä päivänä ja kolmesta hyökkäyskiilasta ainoastaan yksi saavutti menestystä. Toisena päivänä osa läntisellä sivustalla olleista joukoista joutui vetäytymään, mutta keskusta torjui onnistuneesti saksalaisten vastahyökkäyksen. Kolmantena päivänä britit vetäytyivät juuri ajoissa, joten saksalaisten saarrostus epäonnistui.


title: Operaatio Battleaxe

text: Operaation epäonnistuttua vaihdettiin Lähi-idän joukkojen komentajaksi kenraali Archibald Wavellin tilalle Claude Auchinleck.


title: Operaatio Battleaxe

text: Vuonna 1941 Erwin Rommelin komentama Saksan Afrikan armeijakunta saapui operaatio Sonnenblumessa Tripoliin vahvistamaan Italian Pohjois-Afrikassa olevia joukkoja ja maaliskuun lopulla joukot valtasivat brittien etuvartion El Agheilan. Helpon voiton seurauksena Rommel aloitti täysmittaisen hyökkäyksen, joka huhtikuun puoleen väliin mennessä oli edennyt aina Sallumiin Egyptiin. Liittoutuneiden ainoa Libyassa oleva tukikohta oli saarrettu Tobrukin satamakaupunki, joka oli vahvojen akselivaltain joukkojen saartama.


title: Operaatio Battleaxe

text: Halfayan solasta, joka oli vallattu 27. toukokuuta, tehtiin puolustuksen keskus. Sollumin ja Halfayan solan väliselle alueelle muodostettiin taisteluosasto, johon kuuluivat tukikohta Halfaya: Jalkaväkirykmentti 104:n I pataljoonan 1., 3. ja 4. komppania, yksi kevyt ja yksi raskas ilmatorjuntapatteri (I/ilmatorjuntarykmentti 33: 4 kpl 88mm ilmatorjuntatykkejä) sekä Italian 2. kenttätykistörykmentin I patteristo (8 kpl 100/17 haupitsia). Lisäksi keskustaan oli ryhmitetty Italian 62. jalkaväkirykmentin II pataljoona. Oikea sivusta oli heikosti miehitetty, mutta hyvin miinoitettu. Etuvartio oli Bir el Siweiyatissa. Tukikohta Qalalaan ryhmitettiin vahvennettu 6. keidaskomppania, jolla oli vahvennuksena neljällä 100/17 -haupitsilla varustettu patteri sekä yksi tai kaksi jalkaväkijoukkuetta.